από notis » 14.07.10, 2:55 pm\nΠαντως επιβεβαιωνω και εγω πως υπαρχει πολυ σοβαρο προβλημα με την σελιδα των δημιουργικων κυμματων.\nΣε 7 αποπειρες απο χθες το απογευμα δεν εχω καταφερει να δω οχι αφισα, ουτε ενα γραφικο απο το layout. Μενει στο λευκο κολημενο...\nαπό panevan » 14.07.10, 3:12 pm\nΕδώ τσακωνομαστε για τον αν ηταν επιπέδου οι αφίσες και σε ποιους αρεσαν...\nεκτιμώ πως αυτό γίνεται επειδή είναι φόρουμ οπτικής επικοινωνίας , λογικό να γίνουν οι αναλύσεις\nφαντάζομαι πως σου δίνονται ευκαιρίες να μιλήσεις για το ρατσισμό, αλλού\nΤι να πω... Ισως να χεις δικιο. Τελος παντων...\nBTW το site σε μενα τουλ. ειναι μια χαρα.\nαπό pow » 14.07.10, 3:13 pm\nΕγώ πάντως απο το χειμερινό και ομιχλώδες Εδιμβούργο μια χαρά την βλέπω την σελίδα.\nαπό nmaryelen » 14.07.10, 3:15 pm\nκαι εγώ βλέπω το σάϊτ μια χαρά.\nαπό theMouth » 14.07.10, 3:16 pm\nΜια μικρή παρένθεση , τροφή για σκέψη.\nΑν το καταφύγιο του ανθρώπου είναι η κοινωνία, το καταφύγιο του βλάκα είναι η ομάδα, η συσπείρωση με άλλους βλάκες. Από τα πρώτα βήματα του όρθιου δίποδου η συλλογική δράση δεν αντιστάθμιζε μόνο την φυσική αδυναμία του, αλλά επέτρεπε και το κυνήγι μεγάλων ζώων-θηραμάτων που ήταν αδύνατον να τα κυνηγήσει κάποιος μόνος του. Ο ίδιος λόγος συσπειρώνει και τους ανίκανους εναντίων των ικανών: οι πρώτοι που θα τρέξουν να ενταχτούν σε σωματεία, συλλόγους, οργανώσεις, κυκλώματα είναι οι βλάκες και οι ατάλαντοι. Οι έξυπνοι και ταλαντούχοι τα βγάζουν πέρα μόνοι τους, δεν θέλουν κεχαγιά στο κεφάλι τους. Και επειδή, όπως λένε οι Γάλλοι "οι βλάκες κινούνται μαζi", πολύ γρήγορα ορδές βλακών πνίγουν ελπιδοφόρες συσπειρώσεις και κινήματα και η ανθρώπινη ανάγκη για συλλογικότητα νεκρώνεται. Από τους καλλιτεχνικούς ως τους πολιτικούς σχηματισμούς οι βλάκες πλειοψηφούν. Ασχέτως ταμπέλας, κάθε μεγάλη ομάδωση αργά ή γρήγορα καταλήγει ένα γραφειοκρατικό κουκούλι που κυρίως προστατεύει ηλίθιους. Και ο οποιοσδήποτε κόπανος μπορεί να μπουρδολογεί μεγαλοπρεπώς οχυρωμένος πίσω από το "εμείς" αντί του "εγώ" χωρίς να κινδυνεύει άμεσα από γιαούρτια.\nαπόσπασμα από το "εγχειρίδιο βλακείας" του Διον. Χαριτόπουλου.[/quote]\nαπό theMouth » 14.07.10, 3:20 pm\nαπόσπασμα από το "εγχειρίδιο βλακείας" του Διον. Χαριτόπουλου.\nαπό soffia » 14.07.10, 3:22 pm\nμήπως όσοι δεν βλέπουν την σελίδα έχουν otenet;\nίσως πρόκειται για κάποιο πρόβλημα στα dns τους\nαπό tzertzis » 14.07.10, 3:22 pm\nαπό panevan » 14.07.10, 3:28 pm\nsoffia έγραψε: μήπως όσοι δεν βλέπουν την σελίδα έχουν otenet;\nκι εγω otenet εχω\nαπό VaLKyRiE » 14.07.10, 4:00 pm\nτελικα ναι απο οτι φαινεται ειναι θεμα της οτενετ, γιατι αλλαξα συνδεση και φορτωσε σε 2 δευτερολεπτα!\nadworks έγραψε: Μέλος της Ενωσης και διαγεγραμμενο απο το φόρουμ εκλεισε την κουβέντα του σε πριβέ μυνημα με περιεχόμενο¨"Πόσο τυχερη είμαι που δεν μου κάνει μύνηση η ενωση"....\n....Το τελευταιο ειδικα δηλωνει είτε φόβο, είτε ανοησία.\nειδες γιατι πρεπει να προσεχεις με ποιους κανεις "παρεα" στο facebook??? (ποιο να ναι το μελος καλε αραγε???? )\nαπό adworks » 14.07.10, 4:25 pm\nVaLKyRiE έγραψε: ειδες γιατι πρεπει να προσεχεις με ποιους κανεις "παρεα" στο facebook??? (ποιο να ναι το μελος καλε αραγε???? )\nσσσσστ!!!!! θα μας κάνει μύνηση!!!!\nαπό notis » 14.07.10, 4:33 pm\nκαι εγω conn-x αλλα μολις ορισα στον browser proxy server της otenet το ειδα κανονικα το site.\nαπό soffia » 14.07.10, 4:35 pm\nάρα τι σημαίνει αυτό; υπάρχει κάτι που μπορούμε να κάνουμε εμείς ;\nαπό notis » 14.07.10, 5:20 pm\nοχι ειναι προβλημα της Otenet σε direct συνδεσεις σε μερικες περιοχες\nαπό soffia » 14.07.10, 6:16 pm\nαπό ^BOOMBOOM » 14.07.10, 6:25 pm\nΜήπως είναι η σελίδα host σε σερβερ της otenet?\nαπό adworks » 14.07.10, 7:00 pm\nΙος είναι. Αntivirus εδώ http://www.paretria.gr/ourvision.html


ΑΕΚ: Πέρασε δεύτερη, αλλά οι ελλείψεις στην άμυνα την απειλούν | SDNA\nΣε μια καθοριστική καμπή, τα κεκτημένα στην αρχή του 2021 απειλούνται από την έλλειψη επιλογών άμεσα, σε δύο βασικές θέσεις στην άμυνα.\nΣε ένα αποφασιστικό «σταυροδρόμι» του πρωταθλήματος, όπου μάλλον απροσδόκητα για τους περισσότερους έδωσε στίγμα και ανέβηκε πολύ στην βαθμολογία, η ΑΕΚ εξακολουθεί άμεσα τουλάχιστον, να αντιμετωπίζει σοβαρά ζητήματα, με επίκεντρο την άμυνα, που μπορεί να της στοιχίσουν, πάνω που χτίζει «momentum».\nΑυτή την στιγμή έχει μείνει ουσιαστικά με δύο στόπερ, τον Σβάρνα και τον 18χρονο Λάτσι. Ο μεν Σβάρνας έκανε καλό ματς μετά από πολύ καιρό στην Θεσσαλονίκη, ο δε Λάτσι επίσης έδειξε πως έχει προοπτική και μπορεί ακόμη και τώρα να προσφέρει. Όμως αυτή την στιγμή είναι οι μοναδικές επιλογές. Και το βάρος που πέφτει στον νεαρό Σλοβένο, μάλλον είναι δυσανάλογο.\nΟ Νεντελτσεάρου είναι πολύ πιθανό να μη παίξει ξανά μέσα στον Γενάρη, ο Τσιγκρίνσκι είναι πάντα αίνιγμα, ενώ αυτές τις μέρες έτσι κι αλλιώς έχει πρόβλημα. Και για τον Ατρόμητο πιθανότατα δεν θα μπορέσει να βοηθήσει. Αλλά κι αυτό να γίνει, είναι σαφές πως δεν μπορεί να λογίζεται στον σχεδιασμό ως εγγυημένη λύση.\nΟ Χνιντ επίσης είναι ουσιαστικά παρελθόν, τουλάχιστον για φέτος, καθώς η ομάδα και ο ίδιος φαίνονται να ταυτίζονται πλέον μόνο στην επιθυμία να βρεθεί τρόπος για να συνεχίσει αλλού. Στην καλύτερη περίπτωση ο Χιμένεθ θα τον πάρει αποστολή υποχρεωτικά για να έχει ένα τρίτο στόπερ με τον Ατρόμητο, αν ο Τσιγκρίνσκι δεν μπορέσει ούτε τώρα. Βέβαια το πιθανότερο είναι πως δεν θα βρίσκεται στην αποστολή σε κάθε περίπτωση.\nΠρόβλημα αυτή την στιγμή, είναι πως από τα αμυντικά χαφ της ΑΕΚ, κανείς δεν έχει το απαραίτητο αγωνιστικό προφίλ για να βοηθήσει κατ’ ανάγκη και σαν στόπερ. Κανείς από τους παίκτες αυτούς δεν έχει παίξει ως τώρα εκεί. Από τους υπόλοιπους αμυντικούς μόνο ο Ινσούα να μπορούσε κατά συνθήκη να βοηθήσει, ενδεχομένως.\n«Πονοκέφαλος» και για δεξιά\nΣτο δεξί άκρο της άμυνας υπάρχει μόνο ο Μπακάκης. Ο Ραντόνια αν μπει σε αυτή τη φάση, θα μπει μόνο όπως μπήκε ο Λάτσι. Δηλαδή αναγκαστικά. Και ο Χιμένεθ και ο Κονέ, έχουν πολύ καλή άποψη, αλλά εννοείται πως σε κάθε περίπτωση το να βρεθεί στην ανάγκη άμεσα να παίξει με τον Ραντόνια, δεν θα ήταν αυτό που ακριβώς είχε στο μυαλό του σαν ιδανική προοπτική, ο Ισπανός τεχνικός.\nΟ ίδιος ο Μπακάκης μίλησε το βράδυ της Πέμπτης για προβλήματα που έχει και το τελευταίο διάστημα, ακόμη και μετά το ματς με τον Άρη. Με τον Ατρόμητο θα είναι το τρίτο του παιχνίδι μέσα σε οκτώ μέρες …\nΕίναι χαρακτηριστικό πως με το πρόβλημα στο κέντρο της άμυνας, ο Χιμένεθ ούτε την λύση ανάγκης με τον Σβάρνα για δεξί μπακ αν χρειαστεί, δεν μπορεί να σκέφτεται. Εδώ έχουμε τους Παουλίνιο και Βασιλαντωνόπουλο, που επίσης έχουν τεθεί εκτός ομάδας, χωρίς να υπάρχει βέβαια παράλληλα και κάποια εξέλιξη στο ζήτημα του πως θα τελειώσουν αυτά τα θέματα.\nΜεταγραφικά… με αργό βηματισμό\nΑυτή τη στιγμή στο θέμα της απόκτησης δεξί μπακ, δεν φαίνεται να είμαστε κοντά στο να ολοκληρωθεί κάτι. Πέρα από τον Λαλά, που για κάποιο διάστημα όντως αποτέλεσε προτεραιότητα το να διαπιστωθεί αν υπάρχουν οι προϋποθέσεις, ποδοσφαιριστής για τον οποίο στην ΑΕΚ να έχουν πει ήδη «πάμε γι’ αυτόν, τέλος», προς το παρόν δεν φαίνεται να υπάρχει.\nΕδώ παίζει ρόλο το γεγονός πως ψάχνουν σε πρώτη φάση παίκτη με μακροπρόθεσμη προοπτική και η αγορά του Γενάρη, σε συνδυασμό με τα δεδομένα της ΑΕΚ, δεν είναι η πιο εύκολη για να βρεθεί η κατάλληλη επιλογή. Ωστόσο είμαστε στις 16 του μήνα και η ΑΕΚ έχει ήδη παίξει με Ολυμπιακό και Άρη εκτός, ενώ πλέον πολύ δύσκολα θα έχει επιπλέον παίκτη και για το ματς με τον ΠΑΟΚ. Όχι πως είναι εύκολα τα πράγματα με τον Ατρόμητο… Κάθε άλλο.\nΓια στόπερ τα πράγματα είναι ακόμη πιο «θολά». Εδώ πρέπει να σημειώσουμε πως δεν υπάρχει καν αυτό που υπάρχει με το δεξί μπακ, δηλαδή το ξεκάθαρο μήνυμα της ομάδας πως ψάχνει για μεταγραφή στην συγκεκριμένη θέση. Η αίσθηση είναι πως θα γίνει κίνηση εφόσον αποχωρήσει ο Χνιντ. Αλλά προς το παρόν το μόνο που υπάρχει είναι πως η ομάδα μετράει έναν στόπερ μείον, που θα μπορούσε να είναι ενεργός, ενώ παραμένει στα Σπάτα…\nΟ Μίροτιτς μπήκε... ζεστός στο ΟΑΚΑ (vid)\nΤο γκολ-φάουλ του Μήτογλου κόντρα στην Μπαρτσελόνα (vid)\nΤο πρώτο «πράσινο» καλάθι του Χεζόνια (vid)\nDinamo Sassari - Real Zaragoza\n«Σάρωσε» την Βαλένθια η καταιγιστική Εφές\nΤην Παρασκευή 5 Μαρτίου δύο εξ' αναβολής αγώνες για τη Volley League\nΤίμησε τον Καλάθη ο Παναθηναϊκός (vid)\nΔηλαδή ρε παιδιά τι το περίεργο είπε η «Μαριπόζα» και την... κράζετε;\nSuper League: Συζητάνε για κεντρική διαχείριση στα τηλεοπτικά - Ξανά για SL TV ο ΠΑΟ


Απο € 165.000 τώρα € 145.000\nΆγιος Γεώργιος Βόρεια (Βορειοδυτική Κέρκυρα)\nΚωδικός ακινήτου: 12132 - Βορειοδυτική Κέρκυρα Άγιος Γεώργιος Βόρεια ΠΩΛΕΙΤΑΙ μεζονέτα συνολικής επιφάνειας 100 τ.μ. 2 επιπέδων . Αποτελείται από 3 υπνοδωμάτια, σαλόνι, κουζίνα, μπάνιο και WC. Είναι κατασκευασμένη το 1980 και ανακαινίστηκε το 2005. Διαθέτει θέρμανση κεντρική - πετρέλαιο, απεριόρ ...\nΚωδικός ακινήτου: 12496 - Βορειοδυτική Κέρκυρα Άγιος Γεώργιος Βόρεια Πάγοι ΠΩΛΕΙΤΑΙ βίλα συνολικής επιφάνειας 200 τ.μ. ισόγειο . Αποτελείται από 3 υπνοδωμάτια, σαλοκουζίνα, 2 μπάνια . Είναι κατασκευασμένη το 2010 με ενεργειακή κλάση Β και διαθέτει θέρμανση ατομική - πετρέλαιο, απεριόριστη θέα, ...\nΑπο € 59.000 τώρα € 45.000\nΚωδικός ακινήτου: 11499 - Βορειοδυτική Κέρκυρα Άγιος Γεώργιος Βόρεια ΣΩΚΡΑΚΙ ΠΩΛΕΙΤΑΙ μονοκατοικία συνολικής επιφάνειας 70 τ.μ. ισόγειο . Αποτελείται από . Είναι κατασκευασμένη το 1995 και διαθέτει κουφώματα ξύλινα, αποθήκη , έπιπλα, ηλεκτρικές συσκευές, προαύλιο, ανοιχτωσιά, νερό, ρεύμ ...\nΑπο € 1.500.000 τώρα € 1.000.000\nΚωδ: 11942 - Βορειοδυτική Κέρκυρα Άγιος Γεώργιος Βόρεια ΠΩΛΕΙΤΑΙ Μονοκατοικία συνολικής επιφάνειας 300 τ.μ. 2 επιπέδων. Αποτελείται από 6 Υπνοδωμάτια, 2 Σαλόνια, 2 Κουζίνες, 2 Μπάνια . Είναι κατασκευασμένη το 1999 και διαθέτει θέρμανση Αυτόνομη - Πετρελαίου, Θέα σε Θάλασσα, Κουφώματα Αλουμινίου, ...\nΚωδ: 12120 - Βορειοδυτική Κέρκυρα Αγιος Γεώργιος - Καβαδάδες Άγιος Γεώργιος Βόρεια ΠΩΛΕΙΤΑΙ Οικόπεδο συνολικής επιφάνειας 10000 τ.μ. Συντελεστής δόμησης: 200.00 Συντελεστής κάλυψης: 200.00 Επιπλέον χαρακτηριστικά: Άρτιο, Οικοδομήσιμο, Με νερό, Με ρεύμα Τιμή: 150.000 € ...\nΚωδ: 1673 - Βορειοδυτική Κέρκυρα Άγιος Γεώργιος Βόρεια ΠΩΛΕΙΤΑΙ Οικόπεδο συνολικής επιφάνειας 2650 τ.μ. Συντελεστής δόμησης: 200.00 Συντελεστής κάλυψης: 200.00 Επιπλέον χαρακτηριστικά: Άρτιο, Οικοδομήσιμο, Πανοραμικό Τιμή: 45.000 € (Κωδικός γραφείου Τ-844) Πωλείται οικόπεδο 2650 τμ με απεριόριστη ...\n2650 τ.μ. € 17 / τ.μ.


Σφουγγάτο με απάκι και πατάτες: μια ομελέτα σε δυο εκδοχές! - cretangastronomy.gr\nPosted on 6 Οκτωβρίου 2015 by Vita in Αλλαντικά, Αλμυρές, Αλμυρές, Αλμυρές, Αυγά, Κυρίως πιάτα, Κυρίως πιάτα, Κυρίως πιάτα, Με προϊόντα της Κρήτης, Ορεκτικά, Ορεκτικά, Ορεκτικά, Παραδοσιακές, Σύγχρονες, Χριστούγεννα, Χριστουγεννιάτικες, Χριστουγεννιάτικες\nΤα τελευταία χρόνια, παραδοσιακά χριστουγεννιάτικα εδέσματα της Κρήτης κάνουν την εμφάνισή τους πολύ νωρίτερα. Μερικά μάλιστα μπορώ να πω ότι τα βρίσκουμε ολοχρονίς. Αυτό βέβαια έχει και τα καλά και τα κακά του. Είναι καλό να γεύεσαι μια λιχουδιά όποτε την επιθυμήσεις, αλλά χάνεις κάτι από τη γευστική σου μνήμη. Κάποια πράγματα είναι συνδεδεμένα με συγκεκριμένες μέρες. Επί παραδείγματι , παρόλο που η μαγειρίτσα είναι από τις πιο αγαπημένες μας σούπες , την τρώμε αποκλειστικά και απαράβατα μόνο το βράδυ της Ανάστασης . Με τα χριστουγεννιάτικα είμαστε κάπως πιο …συμβιβαστικοί. Εντάξει, τσιλαδιά δεν φτιάχνει κανείς κάθε μέρα , αλλά όλο και λίγο λουκάνικο ή λίγο απάκι θα καταναλώσουμε μόλις εμφανιστούνε στα κρεοπωλεία μας.\nΤο πρώτο απάκι για φέτος το δοκιμάσαμε την προηγούμενη εβδομάδα σε ένα παραδοσιακό κρητικό πιάτο, το σφουγγάτο με πατάτες. Για το απάκι σας έχω ξαναμιλήσει. Πρόκειται για το πιο άπαχο προϊόν των χοιροσφαγίων των Χριστουγέννων και παρασκευάζεται από εκλεκτό κρέας. Μαρινάρεται σε ξύδι, αρτύζεται με μπαχαρικά , καπνίζεται με αρωματικά και νοστιμίζει ομελέτες, μαγειρευτά, ακόμη και σαλάτες στις σύγχρονες εφαρμογές του. Μια αναζήτηση στο blog (πάνω δεξιά στη σελίδα) με τη λέξη απάκι θα σας «βγάλει» σε κάμποσες συνταγές.\nΕπειδή κάποιοι στο σπίτι προσέχουμε αυτή την εποχή τις θερμίδες, έφτιαξα εκτός από την κλασική version και μια άλλη, πιο light. Η νοστιμιά της πρώτης εκδοχής ήταν γνωστή και δεδομένη αφού είναι συνηθισμένη πρόχειρη λύση στην κουζίνα μου. Η νοστιμιά της δεύτερης, μας εξέπληξε. Η ιδέα της βασίστηκε στο ελβετικό Rösti το περίφημο εθνικό πιάτο της Ελβετίας με τις τριμμένες πατάτες που τηγανίζονται σε βούτυρο. Μέχρι εκεί όμως οι ομοιότητες. Εγώ τις τηγάνισα σε ελαιόλαδο και πρόσθεσα το απάκι και τα αυγά. Το κέρδος ήταν ο αισθητός περιορισμός των θερμίδων αφού χρησιμοποίησα μόνο 2 κουταλιές ελαιόλαδο για 2 μερίδες.Ακόμη, έγινε πολύ πιο γρήγορα.\nΑ. Για την κλασική ομελέτα (για 26 νούμερο τηγάνι)\n100-150 γραμμάρια απάκι\nΠροαιρετικά λίγο τριμμένο τυρί (ό,τι έχουμε με διαφορετικό γευστικό αποτέλεσμα) ή 2-3 κουταλιές γάλα\nΒ. Για την light εκδοχή (24 νούμερο τηγάνι, αντικολλητικό)\n1 μεγάλη ή 2 μέτριες πατάτες\n100 γραμμάρια απάκι\nΑ. Καθαρίζουμε τις πατάτες και τις κόβουμε σε ραβδάκια κανονικού πάχους, όπως συνηθίζουμε στις ομελέτες μας.\nΒάζουμε το ελαιόλαδο να κάψει και τις τηγανίζουμε κανονικά, να μαλακώσουν και να ροδίσουν ελαφρά.Δεν χρειάζεται να γίνουν τραγανές.\nΤις βγάζουμε σε ένα πιάτο, τις αλατίζουμε και τις αφήνουμε να περιμένουν.\nΑδειάζουμε το περισσότερο ελαιόλαδο από το τηγάνι και σ’ αυτό που μένει προσθέτουμε το απάκι κομμένο σε κύβους . Το ροδίζουμε απ’ όλες τις μεριές. Ωστόσο σε ένα μπολ χτυπάμε τα αυγά με λίγο αλάτι και το γάλα ή το τυρί (αν βάλουμε) . Ξανααδειάζουμε τις πατάτες στο τηγάνι και τις στρώνουμε.\nΠεριχύνουμε και με τα αυγά και περιμένουμε να στερεοποιηθούν και να ροδίσουν από την κάτω πλευρά.\nΜε ένα καπάκι αναποδογυρίζουμε την ομελέτα\nκαι την αφήνουμε να τηγανιστεί και από την άλλη πλευρά. Τη σερβίρουμε ζεστή ή σε θερμοκρασία δωματίου.\nΒ.Για τη light εκδοχή:\nΤρίβουμε τις πατάτες στον τρίφτη της ντομάτας και τις αλατίζουμε ελαφρά.\nΒάζουμε να κάψει το ελαιόλαδο και τις τηγανίζουμε μέχρι να μαλακώσουν και να χρυσίσουν.\nΠροσθέτουμε το απάκι σε κυβάκια.\nΤο τηγανίζουμε και αυτό.\nΠεριχύνουμε με τα αυγά χτυπημένα και αλατισμένα. Περιμένουμε να γίνει η ομελέτα μας από την μια πλευρά και αναποδογυρίζουμε όπως παραπάνω.\nΣυνοδεύουμε και στις δυο περιπτώσεις με ωμή ή βραστή σαλάτα. Το πιάτο ταιριάζει με ξιδάτες σαλάτες γιατί και το απάκι έχει μαριναριστεί σε ξύδι. Προσωπικά προτιμώ το συνδυασμό με παντζάρια σκέτα με λαδόξυδο ή το πολύ ως απλή παντζαροσαλάτα .\nΠολλές φορές αυτήν την ομελέτα τη φτιάχνω με βραστές πατάτες που έχουν περισσέψει, αλλά νομίζω ότι είναι καλύτερη με τις τηγανητές …απ’ ευθείας!\nΜπορούμε να τηγανίσουμε τις πατάτες σε φριτέζα και να χρησιμοποιήσουμε το τηγάνι μόνο για την ομελέτα. Τότε θα βάλουμε και στην πρώτη περίπτωση μόνο 2-3 κουταλιές ελαιόλαδο στο τηγάνι.\nΕννοείται ότι οι ποσότητες σε αυγά και απάκι μπορούν να αυξομειωθούν ειδικά στην κλασική εκδοχή. Δηλαδή και 6 αυγά να βάλει κανείς στο 26άρι τηγάνι, δεν είναι υπερβολή για το μέγεθος της ομελέτας. Είναι όμως υπερβολή για πολλά άλλα οπότε περιοριζόμαστε στα 4 (και στα 3 καμιά φορά αν είναι μεγάλα+ λίγο γάλα) που επαρκούν και για τη γεύση και για το δέσιμο της ομελέτας.\nΥΣ. Συγνώμη αν κουράζει η παράθεση τόσων πολλών φωτογραφιών. Δεν ξέρω γιατί δεν «ανέβαιναν» τα κολάζ …\nΟμελέτα με απάκι και πατάτες\nΑ. Καθαρίζουμε τις πατάτες και τις κόβουμε σε ραβδάκια κανονικού πάχους, όπως συνηθίζουμε στις ομελέτες μας. Τις αλατίζουμε. Βάζουμε το ελαιόλαδο να κάψει και τις τηγανίζουμε κανονικά, να μαλακώσουν και να ροδίσουν ελαφρά. Τις βγάζουμε σε ένα πιάτο και τις αφήνουμε να περιμένουν. Αδειάζουμε το περισσότερο ελαιόλαδο από το τηγάνι και σ’ αυτό που μένει προσθέτουμε το απάκι κομμένο σε κύβους . Το ροδίζουμε απ’ όλες τις μεριές. Ωστόσο σε ένα μπολ χτυπάμε τα αυγά με λίγο αλάτι και το γάλα ή το τυρί (αν βάλουμε) . Ξανααδειάζουμε τις πατάτες στο τηγάνι και τις στρώνουμε. Περιχύνουμε και με τα αυγά και περιμένουμε να στερεοποιηθούν και να ροδίσουν από την κάτω πλευρά. Με ένα καπάκι αναποδογυρίζουμε την ομελέτα και την αφήνουμε να τηγανιστεί και από την άλλη πλευρά. Τη σερβίρουμε ζεστή ή σε θερμοκρασία δωματίου.\nΒ. Τρίβουμε τις πατάτες στον τρίφτη της ντομάτας και τις αλατίζουμε ελαφρά. Βάζουμε να κάψει το ελαιόλαδο και τις τηγανίζουμε μέχρι να μαλακώσουν και να χρυσίσουν. Προσθέτουμε το απάκι σε κυβάκια. Το τηγανίζουμε και αυτό. Περιχύνουμε με τα αυγά χτυπημένα και αλατισμένα. Περιμένουμε να γίνει η ομελέτα μας από την μια πλευρά και αναποδογυρίζουμε όπως παραπάνω.\n1)\tΣυνοδεύουμε και στις δυο περιπτώσεις με ωμή ή βραστή σαλάτα. Το πιάτο ταιριάζει με ξιδάτες σαλάτες γιατί και το απάκι έχει μαριναριστεί σε ξύδι. Προσωπικά προτιμώ το συνδυασμό με παντζάρια σκέτα με λαδόξυδο ή το πολύ ως απλή παντζαροσαλάτα .\n2)\tΠολλές φορές αυτήν την ομελέτα τη φτιάχνω με βραστές πατάτες που έχουν περισσέψει, αλλά νομίζω ότι είναι καλύτερη με τις τηγανητές …απ’ ευθείας!\n3)\tΜπορούμε να τηγανίσουμε τις πατάτες σε φριτέζα και να χρησιμοποιήσουμε το τηγάνι μόνο για την ομελέτα. Τότε θα βάλουμε και στην πρώτη περίπτωση μόνο 2-3 κουταλιές ελαιόλαδο στο τηγάνι.\n4)\tΕννοείται ότι οι ποσότητες σε αυγά και απάκι μπορούν να αυξομειωθούν ειδικά στην κλασική εκδοχή. Δηλαδή και 6 αυγά να βάλει κανείς στο 26άρι τηγάνι, δεν είναι υπερβολή για το μέγεθος της ομελέτας. Είναι όμως υπερβολή για πολλά άλλα οπότε περιοριζόμαστε στα 4 (και στα 3 καμιά φορά αν είναι μεγάλα+ λίγο γάλα) που επαρκούν και για τη γεύση και για το δέσιμο της ομελέτας.\nLast reply was 4 Ιουνίου 2018\nΜενού #6: 27-12-2016 ως 31-12-2016 – Κρήτη: Γαστρονομικός Περίπλους\n[…] Σφουγγάτο με απάκι […]\nΣάντουιτς με απάκι Κρήτης και κρέμα τυριού (video) - cretangastronomy.gr\nView 4 Ιουνίου 2018\n[…] αρκετό χρόνο, είναι σχεδόν άπαχο και νοστιμίζει ομελέτες, μακαρονάδες, όσπρια, σαλάτες, και βέβαια […]


Με 6 παίκτες της Ευρωλίγκα η Σλοβενία! | ebasket.gr\nΚεντρική Διεθνή Με 6 παίκτες της Ευρωλίγκα η Σλοβενία!\nΜε 6 παίκτες της Ευρωλίγκα η Σλοβενία!\nΔημοσίευση στις 19/10 13:19\nΗ εθνική Σλοβενίας δημοσιοποίησε τους 24 παίκτες, οι οποίοι είναι προσκεκλημένοι για τα προκριματικά του Παγκοσμίου Πρωταθλήματος του 2018, τα περιβόητα “παράθυρα”. Παρά τον “πόλεμο” που έχει ξεσπάσει ανάμεσα σε FIBA κι Ευρωλίγκα, στη λίστα συμπεριλαμβάνονται κι 6 παίκτες που αγωνίζονται στην κορυφαία διασυλλογική διοργάνωση της Ευρώπης!\nΤα ονόματα των Λούκα Ντόντσιτς κι Άντονι Ράντολφ ξεχωρίζουν, φυσικά, ενώ ο Ζόραν Ντράγκιτς (Μιλάνο), ο Αλεξέι Νίκολιτς (Μπάμπεργκ), ο Έντο Μιούριτς (Εφές) κι ο Γιούρι Ματσούρα (Μπασκόνια) είναι οι υπόλοιποι παίκτες που αγωνίζονται στην Ευρωλίγκα.\nΟ σούπερ-σταρ της ομάδας, Γκόραν Ντράγκιτς δεν πρόκειται να ενισχύσει το αντιπροσωπευτικό συγκρότημα, λόγω των υποχρεώσεών του στο NBA ενώ, μένει να φανεί ποιοι παίκτες της Ευρωλίγκα θα βρεθούν σε θέση να πέσουν στη “μάχη” των προκριματικών.\nΑναλυτικά η υπόλοιπη λίστα του κόουτς, Νταμίρ Γκργκιτς\nΠροηγούμενο Πρίντεζης: “Δεν κατάφερα να δώσω όσα μπορούσα στη Μάλαγα”\nΕπόμενο Με παίκτες της Ευρωλίγκα η προεπιλογή της Τουρκίας


Hotel Restaurant 't Anker Mierlo, Ξενοδοχείο null. Περιορισμένη προσφορά !\n« Επιστροφή Hotel Restaurant 't Anker\nΔείτε κι άλλες φωτογραφίες Επιβεβαίωση τιμών και διαθεσιμότητας : Hotel Restaurant 't Anker: Check in :\nΔείτε τις τιμές Hotel Restaurant 't Anker - Περιγραφή Βρίσκεται στην διεύθυνσηΔιαβάστε τη συνέχεια\nVesperstraat 8 στα βορειο-ανατολικά της πόλης, σε απόσταση μονάχα 5 λεπτά περπατώντας από το κέντρο.Το ξενοδοχείο Hotel Restaurant 't Anker προσφέρει όλες τις υπηρεσίες που θα μπορούσατε να περιμένετε από ένα ξενοδοχείο τριών αστέρων στην πόλη, όπως Εστιατόριο, Bar, Δωμάτια με αντικαπνιστική πολιτική, Δωρεάν Parking, Αντικαπνιστική πολιτική, Τηλεόραση. Είναι κάτι περισσότερο από ένα Οικονομικό ξενοδοχείο.Με 14 δωμάτια όλων των κατηγοριών, (από Single ως και Double), το ξενοδοχείο Hotel Restaurant 't Anker προτείνει τιμές που ξεκινούν από 70 Ευρώ. Ανήκει στην αλυσίδα ξενοδοχείων Campanile.Το αεροδρόμιο Eindhoven βρίσκεται στα 35 λεπτά με αυτοκίνητο από το ξενοδοχείο στα (17 χιλιόμετρα ).Προσφέρει high speed internet.Διαθέτει επίσης υπάρχει κοντά γήπεδο του golf.Πρακτικές πληροφορίες :Αυτό το ξενοδοχείο προτείνει επίσης πληρωτέο parking.\nHotel Restaurant 't Anker στιλ:\nHotel Restaurant 't Anker παροχές και υπηρεσίες\nΒρίσκεται στην διεύθυνση Heuvel 1a στα βορειο-ανατολικά της πόλης, σε απόσταση μονάχα 3 λεπτά περπατώντας από 4,8 km -\nΤο ξενοδοχείο έχει 25 δωμάτια από Room ως και Room. Το φθηνότερο δωμάτιο στο ξενοδοχείο Parkhotel Auberge Vincent ξεκινά από 50 Ευρώ.Το ξενοδοχείο βρίσκεται στα δυτικά της πόλης (Nuenen, Park 69), Κοντινές δραστηριότητες\nΕπιβεβαίωση τιμών και διαθεσιμότητας : Hotel Restaurant 't Anker: Check in :


Πέμπτη, 16 Ιούνιος 2016 11:46\nΣκεφτείτε πως περνάτε ένα τέλειο ήσυχο απόγευμα Σαββάτου. Όλες οι έγνοιες σας από την περασμένοι εβδομάδα έχουν μείνει πίσω, οι σκέψεις τις δουλειάς φεύγουν και το άλλο σας μισό είναι δίπλα σας.\nΑποφασίσατε να μετατρέψετε ένα απλό απόγευμα σε κάτι πιο ρομαντικό. Παίρνετε ένα μπουκάλι κρασί και ξαφνικά όλα χαλάνε γιατί δεν έχετε ένα απλό ανοιχτήρι.\nΜην ανησυχείτε, παρακάτω θα μάθετε 7 απλούς τρόπους που θα σας βοηθήσουν να μην καταστρέψετε το απόγευμά σας όπως και τα δόντια σας. Ευτυχώς, έχει αποδειχθεί πως μπορείτε να χρησιμοποιήσετε σχεδόν τα πάντα για να ανοίξετε ένα μπουκάλι.\nΜια βίδα και μια πένσα με επίπεδη μύτη\n-Βρείτε μια βίδα και μια πένσα με επίπεδη μύτη. Όσο πιο πλατιά είναι η βίδα, τόσο καλύτερα.\n-Βάλτε τη βίδα στο φελλό μέχρι το σημείο που θα προεξέχει μόλις 1,5 εκατοστά της βίδας από την επιφάνειά του.\n-Χρησιμοποιήστε την πένσα για να τραβήξετε τη βίδα προς τα έξω και εκείνη με τη σειρά της θα παρασύρει το φελλό. Επίσης μπορείτε να χρησιμοποιήσετε ένα nail extractor που είναι στο επάνω μέρος του σφυριού.\n-Είναι δυνατό να αφαιρέσετε ένα φελλό από το μπουκάλι του κρασιού χρησιμοποιώντας ένα σουγιά. Η λεπίδα πρέπει να είναι αρκετά μικρή σε σύγκριση με τη διάμετρο του λαιμού του μπουκαλιού ώστε να περάσει άνετα μέσα από το φελλό. Μερικοί άνθρωποι συνιστούν να χρησιμοποιηθεί σουγιάς με οδοντωτή λάμα.\n-Πιέστε προσεκτικά το μαχαίρι μέσα στο φελλό.\n-Τώρα μετακινήστε το μαχαίρι αριστερά προς τα δεξιά προσεκτικά τραβώντας το φελλό προς τα πάνω ώστε να βγει από το μπουκάλι.\nΣημείωση: Αν κατά λάθος έχετε τοποθετήσει το σουγιά με γωνία και όχι κάθετα, θυμηθείτε να πιέσετε πολύ προσεκτικά τη βάση του μπουκαλιού σε μια σκληρή επιφάνεια ενώ προσπαθείτε να αφαιρέσετε το φελλό. Ο λαιμός της φιάλης μπορεί να σπάσει εύκολα.\nΛίγο σύρμα και μια πένσα με επίπεδη μύτη\n-Θα χρειαστείτε ένα κομμάτι από χαλύβδινο σύρμα (για παράδειγμα αυτό που χρησιμοποιείται στις κρεμάστρες). Αν είναι απαραίτητο, ισιώστε το.\n-Χρησιμοποιήστε την πένσα, λυγίστε το τελευταίο εκατοστό του σύρματος με μια γωνία περίπου 30 μοιρών.\n-Πιέστε προσεκτικά το σύρμα μεταξύ της άκρης του φελλού και του λαιμού της φιάλης μέχρι που να φτάσει κάτω από τον πυθμένα του φελλού στο εσωτερικό του μπουκαλιού.\n-Βεβαιωθείτε πως το άγκιστρο του σύρματος είναι σταθερά τοποθετημένο κάτω από το φελλό σε ορθή γωνία και τραβήξτε το προσεκτικά προς τα έξω.\nΣημείωση: Θα ήταν καλύτερο να χρησιμοποιήσετε γάντια για να μην κοπείτε από το σύρμα.\nΈνας συνδετήρας και ένα στυλό\n-Πάρτε δύο συνδετήρες και ένα στυλό. Ισιώστε μερικώς του συνδετήρες προς τα έξω αφήνοντας μόνο το σχήμα «U» να εξακολουθεί να κάμπτεται στα δύο άκρα.\n-Πιέστε το ένα άκρο του συνδετήρα μεταξύ του φελλού και του λαιμού της φιάλης ενώ βεβαιώστε πως το άλλο άκρο εξακολουθεί να είναι στην κορυφή.\n-Καθώς το κάτω τμήμα έχει εισχωρήσει στο τέλος του φελλού, γυρίστε τον συνδετήρα έτσι ώστε το «U» να βρίσκεται ακριβώς από κάτω του όταν το τραβήξετε προς τα επάνω.\n-Κάντε ακριβώς το ίδιο και με τον δεύτερο συνδετήρα.\n-Χρησιμοποιήστε τα τμήματα πάνω από το φελλό για να συστρέψετε μεταξύ τους. Στη θηλιά που σχηματίστηκε τοποθετήστε ένα μολύβι ή ένα στυλό.\n-Με αυτά και με τη βοήθεια των συνδετήρων, τραβήξτε το φελλό από το μπουκάλι.\nΜια βίδα και μια βάση καλαμποκιού\n-Αν αντικαταστήσετε την πένσα με την παρακάτω μέθοδο και χρησιμοποιήσετε μια βίδα, μπορείτε να κάνετε κάτι παρόμοιο με το συνηθισμένο σχήμα «Τ» του ανοιχτηριού. Η κατακόρυφη βίδα λειτουργεί ως το κάθετο τμήμα του ανοιχτηριού και το στήριγμα ως το οριζόντιο τμήμα του.\n-Θυμηθείτε να είστε εντελώς σίγουροι πως το στήριγμα είναι μικρότερο από το καπάκι της βίδας.\n-Προσεκτικά, πιέστε την βίδα προς τον φελλό ώστε να μπουν τα ¾ στο εσωτερικό του.\n-Βάλτε τη βάση με ένα τρόπο ώστε να εξασφαλίσετε πως οι δύο αιχμές του είναι σταθερές στο -καπάκι της βίδας.\n-Χρησιμοποιήστε το δείκτη και το μεσαίου δάχτυλο για να τραβήξετε τη βάση προς τα επάνω. Αυτό θα σας επιτρέψει να τραβήξετε και να βγάλετε με ασφάλεια τον φελλό από το μπουκάλι.\nΈνα μαχαίρι και ένα στυλό.\n-Αυτή η μέθοδος θέλει να πιέσετε τον φελλό προς το μπουκάλι και όχι να τον αφαιρέσετε.\n-Διαπεράστε το φελλό με κάτι αιχμηρό. Αυτό θα μειώσει την πίεση στο μπουκάλι πριν από την ώθηση του φελλού προς τα κάτω.\n-Τοποθετήστε το μπουκάλι στο πάτωμα ή σε κάποια άλλη σκληρή και σταθερή επιφάνεια.\n-Σπρώξτε το φελλό προς τα κάτω χρησιμοποιώντας ένα στυλό ή οποιοδήποτε άλλο (μη αιχμηρό) αντικείμενο, το οποίο έχει το κατάλληλο πλάτος σε σύγκριση με τον φελλό και το λαιμό του μπουκαλιού.\nΣημείωση: Τοποθετήστε το λαιμό της φιάλης σε μια κατεύθυνση όπου δεν θα υπάρχουν άλλοι άνθρωποι σε περίπτωση που πεταχτεί λίγο κρασί τη στιγμή που ο φελλός πέσει μέσα σε αυτό.\nΈνα σφυρί και μικρά καρφιά\n-Θα χρειαστείτε ένα σφυρί και πέντε μικρά καρδιά.\n-Προσεκτικά καρφώστε τα καρφιά στο φελλό σε σειρά και με απόσταση μεταξύ τους.\n-Χρησιμοποιήστε το nail extractor μαζί με τον αντίχειρά σας ως πιο αποτελεσματικό μέσο.\n-Τραβήξτε το φελλό από το μπουκάλι.\nΣημείωση: αν δεν μπορείτε να βγάλετε το φελλό, βάλτε τα καρφιά και πάλι μέσα αλλά αυτή τη φορά σε κάθετη γραμμή από την πρώτη και προσπαθήστε να τα βγάλετε πάλι χρησιμοποιώντας το σφυρί.\nΌταν τελικά ανοίξετε το μπουκάλι του κρασιού..\n.. ήρθε η ώρα να βάλετε ένα ποτηράκι στον/στην σύντροφό σας και να χαλαρώσετε. Να έχετε μια εξαιρετική βραδιά.\nΜπουκάλια, Κρασί, Ιδέες, Ανοιχτήρι,


Aridaia365: Ξεκινά η κατασκευή υδρευτικών δικτύων για την ύδρευση της πόλης της Αριδαίας\nΥπογράφηκε σήμερα η σύμβαση, από τον Αντιπεριφερειάρχη Πέλλας κ. Δάνη Τζαμτζή και τον Ανάδοχο του έργου, για την κατασκευή υδρευτικών δικτύων για την πόλη της Αριδαίας. Πρόκειται γΔελτίο Τύπου νέο έργο, προϋπολογισμού 74.000 ευρώ, που αναβαθμίζει και επεκτείνει το δίκτυο ύδρευσης της πόλης της Αριδαίας.\nΑνώνυμος 29 Δεκεμβρίου 2021 - 3:19 μ.μ.\nΤι έργο είναι αυτό?\nΛάστιχο σε βρύση θα βάλουν?\nΈχουν υπολογίσει στο κόστος την αποκατάσταση των δρόμων που θα σκάψουν?\nΕκτός αν τα κάνουν εναέρια.\nΒλέπω πάλι λακούβες και χειρότερα χαλια όταν φύγει ο εργολάβος


Ξενοδοχεία σε: Σόποτ\nΠού να μείνετε σε: Σόποτ\nΚαμιένι Πότοκ2,1 χιλιόμετρα από το κέντρο της πόλης\nΗ περιοχή αυτή (Γκόρνι Σόποτ) διαθέτει πολλά αξιοθέατα, όπως: Forest Opera (υπαίθριο αμφιθέατρο) και Χιονοδρομικό Κέντρο Lysa Gora.\nΑν θέλετε να περάσετε συναρπαστικές στιγμές, μπορείτε να επισκεφτείτε ένα κορυφαίο σημείο ενδιαφέροντος (Υδάτινο Ψυχαγωγικό Πάρκο Sopot) που απέχει 1,9 χλμ. από το κέντρο (Σόποτ). Γιατί δεν κάνετε μια βόλτα στις όμορφες παραλίες, για να θαυμάσετε το ηλιοβασίλεμα, ενώ βρίσκεστε εδώ; Αν σας αρέσει εδώ (Υδάτινο Ψυχαγωγικό Πάρκο Sopot), θα λατρέψετε σίγουρα και το ακόλουθο μέρος που βρίσκεται σε κοντινή απόσταση με τα πόδια: Πάρκο Περιπέτειας Kolibki Adventure Park.\nΑν θέλετε να ανακαλύψετε ένα νέο μέρος, μπορείτε να πάτε εδώ: Σόποτ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Σόποτ) θα βρείτε καταλύματα που ικανοποιούν τις ανάγκες όλων των ταξιδιωτών. Σόποτ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Σόποτ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Σόποτ) είναι εδώ με την εγγύηση χαμηλότερης τιμής μας.\nΓκντανσκ (και γύρω περιοχή) - Ξενοδοχεία


Portnet - Είμαστε όλοι Πορφύρας!\nΕίμαστε όλοι Πορφύρας!\nPrevious Article Το ΚΙΝΑΛ μπροστά σε κίνδυνο\nNext Article Ο έμπορος και λογοτέχνης Γιάννης Σωτηρίου\nτου Γιώργου Νομικού*\nΑλήθεια, πως θα ήταν το πρωτάθλημα αν είχε 12 Πορφύρες; Σίγουρα δεν θα είχε παίκτριες με μεγάλα συμβόλαια, δεν θα είχε σπουδαίες ξένες, δεν θα είχε Λαζάρεβιτς, Χίπε, Μοντάνιο, Μπρίνκμαν. Δεν θα είχαμε διακρίσεις στην Ευρώπη ούτε γήπεδα με τάραφλεξ. Δεν θα είχαμε σε ντέρμπι 1500 άτομα ούτε διάσημους ξένους προπονητές. Μα ο ρόλος του Πορφύρα δεν είναι αυτός. Ο Πορφύρας, καθισμένος παράμερα σε μια γωνιά του σαλονιού, μας υπενθυμίζει την καταγωγή μας, τη γειτονιά, τις ανθρώπινες σχέσεις. Είναι εδώ για να τραβάει τις ποδοσφαιρικές τοξίνες των μεγάλων αφεντικών και να ανοίγει την αυλή του στη «Συνοικία το όνειρο». Ελάτε όσοι έχετε καεί από την αλαζονεία, τις ανακοινώσεις, τα αδιέξοδα. Ελάτε να δείτε ένα άλλο αθλητικό πρότυπο γεμάτο fair play και όχι φαινόμενα ποδοσφαιρικής Β’ Εθνικής (που συνέβησαν και αυτά φέτος).\n*αναδημοσίευση από το sportcyclades.gr


Κωνσταντίνος Ρήγος: «Είμαι υπεραισιόδοξος και ίσως αυτό είναι το μόνο μου αρνητικό» - Unique By Ermes\nΚωνσταντίνος Ρήγος: «Είμαι υπεραισιόδοξος και ίσως αυτό είναι το μόνο μου αρνητικό»\nΟ διευθυντής Μπαλέτου της Εθνικής Λυρικής Σκηνής μιλάει για την ουσία της ζωής και της τέχνης\nΗ τοποθέτηση του Κωνσταντίνου Ρήγου στη θέση του διευθυντή Μπαλέτου της Εθνικής Λυρικής Σκηνής της Ελλάδας ήρθε ως καταξίωση μιας πολυδιάστατης δημιουργικής πορείας. Η τελευταία του σπουδή πάνω στη «Λίμνη των Κύκνων» δείχνει πως το κλασικό μπορεί να γίνει σύγχρονο χωρίς να χάσει τίποτα από την αξία του.\nΌταν μιλάμε για τη Λίμνη των Κύκνων, λίγο πολύ όλοι έχουμε στο μυαλό μας την εμβληματική μουσική που συνέθεσε ο Pyotr Ilyich Tchaikovsky το 1877 και εξελίχθη κε σε ένα από τα δημοφιλέστερα μπαλέτα του παγκό σμιου ρεπερτορίου. Τι σχέση μπορεί να έχει με το Mad Max, μια ταινία του 1979 τοποθετημένη σε ένα μετα-αποκαλυπτικό σκηνικό; Την απάντηση έδωσε ο Κωνσταντίνος Ρήγος, διευθυντής Μπαλέτου της Εθνικής Λυρικής Σκηνής, με μια παραγωγή που έκανε πρεμιέρα στο Κέντρο Πολιτισμού Ίδρυμα Σταύρος Νιάρχος της Αθήνας τον Νοέμβριο και επαναλήφθηκε για ορισμένες παραστάσεις πριν από τα Χριστούγεννα.\nΤο γεγονός ότι στον αρχικό προγραμματισμό προστέθηκαν δύο επιπλέον ημερομηνίες, λόγω της ζήτησης, και ότι είναι ήδη sold out αποτελεί σίγουρα έναν δείκτη επιτυχίας. Ακόμα πιο σίγουρος δείκτης είναι ίσως τα ενθουσιώδη σχόλια του κοινού, το πλήθος των θεατών που άγγιξε και οι συζητήσεις που προκάλεσε. Δεν ήταν ένα εύκολο στοίχημα.\nΟ Ρήγος αποφάσισε να παρεμβάλει στην κλασική μουσική «ηχητικά περιβάλλοντα» σε πρωτότυπη σύνθεση του Θοδωρή Ρέγκλη και τοποθέτησε τη δράση δίπλα σε μια ξεραμένη λίμνη. «Ουσιαστικά αυτό το μετα-αποκαλυπτικό περιβάλλον της παράστασης αναφέρεται στην περιβαλλοντολογική κρίση που βιώνει ο πλανήτης σήμερα», εξήγησε ο ίδιος στη χορεύτρια, χορογράφο και καθηγήτρια χορού Κατερίνα Κασιούμη, σε μια συνομιλία που περιλαμβάνεται στο πρόγραμμα της παράστασης.\n«Μπορεί εγώ να μην τη ζήσω, αλλά η εποχή του Mad Max δεν είναι πολύ μακριά. Η οικονομική κρίση έχει διαλύσει το μεγαλύτερο μέρος του πλανήτη, δημιουργώντας τεράστια ανισορροπία μεταξύ φτωχών και πλουσίων. Ταυτόχρονα, εκτός από την οικονομική, υπάρχει και η οικολογική κρίση. Βρισκόμαστε σε μια πολύ κρίσιμη περίοδο, όπου στην Ευρώπη και σε όλο τον κόσμο οι καταστροφές διαδέχονται η μία την άλλη. Παλαιότερα λέγαμε ότι κάτι σοβαρό συμβαίνει όταν έχανε τη ζωή του ένας άνθρωπος. Τώρα λέμε ότι κάτι συμβαίνει όταν χάνονται οι ζωές διακοσίων, πεντακοσίων ανθρώπων».\nΗ τοποθέτησή του στη θέση του διευθυντή Μπαλέτου της ΕΛΣ είναι για τον ίδιο τόσο μια καταξίωση όσο και μια μεγάλη πρόκληση.\n«Με ενδιαφέρει πολύ αυτή η ομάδα να αποκτήσει ταυτότητα, όχι μπαλέτου, αλλά μια ταυτότητα που έχουν οι ομάδες χορευτών με κλασική τεχνική, κι αυτό να δώσει κάτι καινούριο στην Ελλάδα»\n«Γιατί, ό,τι και να κάνουμε, τα ξένα μπαλέτα θα είναι πάντα μπροστά. Οπότε πρέπει να δώσουμε κάτι διαφορετικό, ένα όραμα, τη δική μας ταυτότητα. Το όραμά μου είναι να ανοιχτεί πάρα πολύ η ομάδα. Και στην Ελλάδα και στο εξωτερικό. Να δημιουργήσει έργα με προσωπικότητα και τεχνική. Αυτό θα χτιστεί σιγά σιγά. Το έχουν ανάγκη και οι χορευτές», επισημαίνει. Στη λογική αυτή χορογραφήθηκε η Λίμνη του, την οποία θεωρεί «ένα κλασικό έργο στη δική μου αισθητική. Σκοτεινό, με δεύτερες σκέψεις, που αφαιρεί όλη την παντομίμα του έργου και κρατάει την ουσία του».\nΌποιος έχει παρακολουθήσει την πορεία του από το Χοροθέατρο ΟΚΤΑΝΑ, το οποίο ίδρυσε το 1990, μέχρι σήμερα, με ενδιάμεσους σταθμούς όπως το Χοροθέατρο του Κρατικού Θεάτρου Βορείου Ελλάδος, όπου διετέλεσε καλλιτεχνικός υπεύθυνος το διάστημα 2001-2005, και συμμετοχή σε περισσότερα από 40 διεθνή φεστιβάλ σε όλο τον κόσμο, διαπιστώνει μια συνέπεια και, βέβαια, συνεχή εξέλιξη. Διαπιστώνει ακόμα μια τόλμη στο να κάνει επιλογές που κάποιοι θα θεωρούσαν αντισυμβατικές, όπως το να σκηνοθετεί βιντεοκλίπ ή μουσικές εμφανίσεις τραγουδιστών.\n«Μου αρέσει να δοκιμάζω διαφορετικά πράγματα», διαπιστώνει ο ίδιος. «Να βλέπω, να μαθαίνω, να ανακατεύω και να καταφέρνω να ξεχωρίζω τα πράγματα μεταξύ τους. Να μπορώ να επενδύω σε καθετί διαφορετικά. Και με διαφορετικής λογικής σκέψη στο καθένα, όχι λιγότερης ή περισσότερης. Ίσως αυτή η εμπειρία μου είναι που με βοηθάει να μπορώ να συνδιαλέγομαι σε διαφορετικές συνθήκες και με διαφορετικούς ανθρώπους με ευκολία και αποτελεσματικότητα».\nΣημείο καμπής στον τρόπο που αντιμετωπίζει τα πράγματα ήταν το 2000, όταν αποφάσισε ότι δεν τον απασχολεί τι λένε οι άλλοι γύρω του: «Αυτό ήταν πολύ απελευθερωτικό. Γιατί ακόμα και η σύγκριση με άλλους χορογράφους και σκηνοθέτες θα μπορούσε να με εγκλωβίσει. Αποφάσισα ότι δεν θέλω να συγκριθώ με κανέναν κι αυτό μου δημιούργησε την ελευθερία να είμαι ειλικρινής με ό,τι θέλω να κάνω και να μην προσπαθώ να δημιουργήσω την Γκουέρνικα μιας βραδιάς, αλλά μιας ζωής. Δεν θα ήθελα να φτιάξω το αριστούργημα, αλλά θέλω αν μείνει κάτι στο τέλος, να είναι η ιστορία αυτής της πορείας».\nΚάπως έτσι βρέθηκε και στην τηλεόραση, ως μέλος της κριτικής επιτροπής του talent show So You Think You Can Dance, το οποίο αντιμετώπισε σαν μια μεγάλη οντισιόν: «Έχω την πείρα και θεώρησαν ότι θα ήταν χρήσιμο να ακούσουν τι θα τους πω. Και ήταν χρήσιμο, γιατί και τα παιδιά αλλά και οι γονείς τους με άκουσαν. Δεν λέω ότι ήταν κοινωνικό έργο αυτό που έκανα, αλλά ήταν σημαντικό, γιατί όταν μπαίνεις στην τηλεόραση αξίζει να φτιάχνεις το πλαίσιο μέσα στο οποίο προστατεύεσαι και προστατεύεις αυτό που είσαι. Μόνο κερδισμένος βγήκα από αυτό».\nΈνα από τα πράγματα που αποκόμισε ήταν η κατανόηση του πώς προσεγγίζει τον χορό ένα κομμάτι της σύγχρονης νεολαίας. «Τα παιδιά που ήρθαν στο σόου έχουν μια άλλη κοσμοθεωρία, που ούτε εγώ τη γνώριζα, την έμαθα εκεί και χάρηκα πολύ», εξηγεί. «Τα περισσότερα δεν είχαν την οικονομική δυνατότητα να σπουδάσουν χορό. Έμαθαν χορό από το YouTube. Αυτό είναι ιστορικό φαινόμενο. Μιλάμε για μια νέα γενιά χορευτών που μαθαίνουν χορό μόνοι τους, χωρίς δάσκαλο, μέσα από την προσωπική τους εμπειρία, βλέποντας και αντιγράφοντας. Αυτό είναι κάτι μοναδικό. Αυτά τα παιδιά παίρνουν μια γραμμή εκπαίδευσης, η οποία θέλει συμπλήρωμα, ανάλογα με το τι θέλουν να κάνουν στη συνέχεια».\nΈνας ειλικρινής διάλογος\nΌταν ρωτήθηκε για το τι κατά τη γνώμη του θα μπορούσε να προκαλέσει την ολική καταστροφή στον κόσμο μας και τι θα την απέτρεπε, εστίασε σε ένα χαρακτηριστικό της ανθρώπινης φύσης: «Αυτό που μπορεί να προκαλέσει την ολική καταστροφή είναι ο ανθρώπινος εγωισμός. Αντίθετα, αυτό που μπορεί να την αποτρέψει είναι ο διάλογος. Ένας ειλικρινής διάλογος».\nΚαι μολονότι πιστεύει πως κάθε άνθρωπος κρύβει μέσα του και την αθωότητα αλλά και την ανάγκη για αυτοκαταστροφή –όπως ακριβώς ο λευκός και ο μαύρος κύκνος θεωρεί ότι είναι οι δύο πλευρές του ίδιου προσώπου–, δεν είναι καθόλου απαισιόδοξος. «Είμαι υπεραισιόδοξος, και ίσως αυτό είναι το μόνο μου αρνητικό», δηλώνει. «Αλλά αυτό είναι που με πάει και παρακάτω. Η ουσία της ζωής και της τέχνης είναι ότι δεν υπάρχει τέλειο και ο ένας άνθρωπος μπορεί να διδάξει τον άλλον. Αν το καταλάβεις αυτό, τότε μόνο μαθαίνεις και προχωράς παρακάτω».\nΑπό τον Πάρη Κορµαρή & τη Χριστίνα Πολίτη\nDebenhamsεθνική λυρική σκηνήΚωνσταντίνος Ρήγοςλίμνη των κύκνων. συνέντευξη


Πώς να μετρήσω τα ένσημά μου? - Λοιπα θεματα ΟΑΕΔ-ΙΚΑ-ΔΗΜΟΣΙΟ - Parents.org.gr\nΑπό VASILIKI, Φεβρουάριος 27,2011 in Λοιπα θεματα ΟΑΕΔ-ΙΚΑ-ΔΗΜΟΣΙΟ\nΚορίτσια καλησπέρα. Δουλεύω από το 1993 συνέχεια και θα ήθελα να ρωτήσω πως μπορώ να μετρήσω ακριβώς τα ένσημά μου. Θέλω να ξέρω αν έχω κατοχυρώσει σύνταξη στα πενήντα με ανήλικο παιδί. Αν βέβαια ισχύει τότε. Το μπέρδεμα είναι οτι τα τελευταία 6 χρόνια δουλεύω με δύο ημιαποασχολήσεις, δηλαδή 2 τετράωρα την ημέρα. Μου κολλάνε από 22 ένσημα το μήνα. Στην κατάσταση που έβγαλα από το ΙΚΑ δεν μπορώ να βγάλω άκρη. Βγαίνουν εννοείται πολύ παραπάνω από 300 ένσημα το χρόνο. Που μπορώ να απευθυνώ για να ρωτήσω? Υπάρχει κάποιος αρμόδιος που θα τα μετρήσει και θα μου πει?\nαν δουλευεις σε 2 δουλειές το ανωτατο οριο για συνταξη ειναι 300 ενσημα το χρονο (τα υπολοιπα δεν υπολογιζονται).\nΓνωμη μου ειναι να πας στο ΙΚΑ για να εχεις μια εγκυρη καταμετρηση, οταν πας να τους πεις πως θελεις μια βεβαιωση για δάνειο από τον ΟΕΚ την οποια ειναι υποχρεωμενοι να σου δωσουν και αναγραφει το συνολικο αριθμο των ενσημων σου.\nΣτο λω αυτο γιατι αν πας και τους πεις οτι θελεις καταμετρηση θα σου πουν οτι το ΙΚΑ δεν μετραει ενσημα.\nΕπειδη κι εμενα με ενδιαφερει να ξερεις πως μπορεις και να εξαγορασεις ενσημα, δες καλυτερα εδω:\n•Επιδότηση ασθένειας ή ανεργίας μέχρι 1 έτος (ΜΟΝΟ ΓΙΑ ΘΕΜΕΛΙΩΣΗ)\n•Εκπαιδευτική άδεια άνευ αποδοχών μέχρι 2 χρόνια.\n•Χρόνος σπουδών πριν την ασφάλιση (ανώτερες – ανώτατες – μέσες – επαγγελματικές)\n•Χρόνος ανεργίας μετά την υπαγωγή στην ασφάλιση\n•Κύηση και Λοχεία (ΜΟΝΟ ΓΙΑ ΘΕΜΕΛΙΩΣΗ)\n•Χρόνος παιδιών του άρθρου 141 του Ν. 3655/08 ανεξαρτήτως της ηλικίας των παιδιών (δεν ισχύει για τη θεμελίωση των μητέρων με ανήλικο παιδί).\n•Ο χρόνος μαθητείας μέχρι 1 έτος.\n•Ο χρόνος σύνταξης αναπηρίας μόνο για τη θεμελίωση λόγω γήρατος.\n•Από 1/1/2011 εξαγοράζουν – αναγνωρίζουν μέχρι 4 χρόνια\n•Από 1/1/2012 εξαγοράζουν – αναγνωρίζουν μέχρι 5 χρόνια\n•Από 1/1/2013 εξαγοράζουν – αναγνωρίζουν μέχρι 6 χρόνια\n•Από 1/1/2014 και μετά εξαγοράζουν – αναγνωρίζουν μέχρι 7 χρόνια\n•Όσοι θεμελιώνουν σύνταξη μέχρι 31/12/2010, έχουν δικαίωμα εξαγοράς μόνον εκείνων των πλαστικών χρόνων που προβλέπει το άρθρο 40 του ν.2084/92, με δικαίωμα αίτησης από σήμερα μέχρι και 31/12/2013.\nυπαρχει ηλεκτρονικος τροπος να μπορεσει να μαθει καποιος μονος του μεσω διαδικτυου τα ενσημα του??Ξερει καποιος?\nΘα μπεις σε αυτό το site. Θα κάνεις εγγραφή για να έχεις χρήστη και κωδικό.\nΑφού λάβεις το μειλ εγγραφής, πρεπει να πας σε ένα κεπ με την ταυτότητα και το βιβλιάριο του ικα. Μετά το κεπ θα μπορείς να κάνεις διάφορες δουλειες on line, μεταξύ αυτών και να εκτυπώνεις τα ενσημά σου.\nαυτο βεβαια ισχυει για τα ενσημα που ειναι μηχανογραφημενα (νομιζω για μετα το 2000) και οχι για αυτα που ειναι κολλημενα σε καρτελες\nστο κεπ τι θα παω να κανω?\nΘα πάς με την ταυτότητα και τι βιβλιάριο ικα για να κάνεις ταυτοποίηση τα στοιχεία σου. Θα τους πεις ότι γράφτηκες on line στο ermis. Εκείνοι ξέρουν.\nΚαι αυτό που λέει η Ηλέκτρα είναι σωστό. Με το σύστημα αυτό βλέπεις τα ένσημα που είναι μηχανογραφημένα δηλ, μετά το 2002.\nωραια! σας ευχαριστω πολυ.Θα το κανω αμεσα!!\nΜόλις το κάνεις stellaTD ενημέρωσε μας να ξέρουμε και εμείς...\nευχαριστούμε clio_s που μας ανοίξες τα μάτια επίτ του θέματος..\nκαπου δεξια σ ενα κουτακι γραφει το ποσα ενσημα εχεις καθε μηνα πχ 25 - 10- 17 κ.α.\nτων Χριστουγεννων ειναι 25 του πασχα και της αδειας καλοκαιριου ειναι 12,5 μερες.\nαπο το 2002 και μετα τα παιρνεις απο το ικα κανονικα.\nεγω να κανω μια ερωτηση γιατι βεβαια εριξα μια γρηγορη ματια στις αναρτησεις αλλα δεν βρηκα απαντηση (μαλλον την απαντηση που ψαχνω)\nπως μπορω να δικαιολογησω τα ενσημα που ελειπα απο τη δουλεια για τις δυο εγκυμοσυνες μου; θελω να κατοχυρωσω δικαιωμα συνταξης και μου λειπουν αυτοι οι μηνες για να συμπληρωσω. πρεπει να παω στον οαεδ; πρεπει να παω στο ικα; και τι δικαιολογητικα χρειαζονται;\nοι μηνες των 6μηνων θα πας στον ΟΑΕδ να τα παρεις σε βεβαιωση....και στο ικα για την κυοφορια και λοχεια\nΚορίτσια, ξέρει καμία να μας πει πώς βλέπεις τα ένσημά σου, μέσω του προγράμματος Ermis;


Τάση ατμών - Βικιπαίδεια - Tash atmon - Bikipaideia\nΤάση ατμών ενός υγρού (ή στερεού), σώματος σε μία ορισμένη θερμοκρασία, ονομάζεται η πίεση των ατμών τού σώματος όταν ατμοί καί υγρό (ή ατμοί καί στερεό) βρίσκονται σε ισορροπία στη θερμοκρασία αυτή.\nΚατάσταση ισορροπίας, εν προκειμένω χαρακτηρίζεται η κατάσταση εκείνη κατά την οποία η ταχύτητα εξάτμισης (ή εξάχνωσης) εξισώνεται με την ταχύτητα υγροποίησης (ή στερεοποίησης) στον ίδιο περιβάλλοντα χώρο.\nΗ τάση ατμών φανερώνει γιά μιά ορισμένη θερμοκρασία, την ευκολία ή δυσκολία με την οποία εξατμίζεται ένα υγρό ή εξαχνώνεται ένα στερεό. Έτσι μία "μεγάλη τάση ατμών" φανερώνει την ευκολία της εξάτμισης ή εξάχνωσης μιας χημικής ουσίας καί αντιστρόφως.\nΓιά την επίτευξη της παραπάνω ισορροπίας απαιτείται κάποιο χρονικό διάστημα, στη διάρκεια τού οποίου κάθε στιγμή η ταχύτητα δημιουργίας άτμού είναι μεγαλύτερη από την ταχύτητα δημιουργίας υγρού ή στερεού. Όταν επέλθει η ισορροπία τότε οι ατμοί λέγονται κορεσμένοι καί η πίεση πού ασκούν είναι η τάση ατμών. Πρέπει να τονιστεί ότι η ισορροπία είναι δυναμική καί όχι στατική πού σημαίνει ότι σε κάθε στιγμή ποσότητες από το σώμα αλλάζουν φάση αλλά με ίσες ταχύτητες.\nΣώματα με μεγάλη τάση ατμών λέγονται πτητικά.\nΗ τάση ατμών ενός σώματος εξαρτάται τόσο από την φύση τού σώματος όσο και από τη θερμοκρασία του. Αυτό σημαίνει ότι όσο ισχυρότερες είναι οι διαμοριακές δυνάμεις (συνοχής) τόσο μικρότερη είναι αυτή η τάση, καθώς επίσης και όταν αυξάνεται η θερμοκρασία αυξάνεται και η ταχύτητα εξάτμισης με συνέπεια ν΄ αυξάνεται και η πίεση των ατμών στην ισορροπία. Πρόσθετα η τάση ατμών στα διαλύματα μη πτητικών ουσιών εκτός της φύσεως του διαλύτη και της θερμοκρασίας εξαρτάται και από τη συγκέντρωση του διαλυμένου σώματος.\nΤάση ατμών διαλύματος\nΤάση ατμών διαλύτη ή συμβατικά τάση ατμών διαλύματος, ονομάζεται η παρατηρούμενη τάση ατμών του διαλύματος (Ρ) που είναι μικρότερη από τη τάση του ατμών καθαρού διαλύτη (Ρ°), στην ίδια βεβαίως θερμοκρασία.\nΤούτο συμβαίνει διότι στην επιφάνεια του καθαρού διαλύτη ορισμένα από τα μόριά του υπερνικούν τις δυνάμεις συνοχής και μεταπηδούν στην αέρια φύση και αποκαθίστανται τελικά σε δυναμική ισορροπία σε πίεση Ρ°. Όταν λοιπόν στο διαλύτη αυτό διαλυθεί μια μη πτητική ουσία, τότε στη μονάδα της επιφάνειας, του διαλύματος πλέον, θα υπάρχουν μόρια και του διαλύτη και της διαλυμένης ουσίας. Άρα θ΄ αντιστοιχούν λιγότερα μόρια του διαλύτη ανά μονάδα επιφανείας. Συνεπώς ο αριθμός των μορίων που θα έχουν την δυνατότητα να "μεταπηδήσουν" σε αέρια κατάσταση θα είναι μικρότερος. Συνεπακόλουθο λοιπόν είναι ότι όταν επακολουθήσει ισορροπία η πίεση που θ΄ ασκούν οι ατμοί Ρ του διαλύματος θα είναι μικρότερη εκείνης του καθαρού διαλύτη P°, που σημαίνει ότι P < Ρ°\nΑναφορά και εφαρμογή στη τάση ατμών διαλύματος κανει ο Νόμος του Ραούλ


αριστερά / Αντώνης Νταβανέλλος / 22.10.2013\nΗ τακτική και ο προγραμματισμός των κομμάτων της Αριστεράς οφείλουν να έχουν συνέχεια και συνέπεια. Στις διεργασίες που ακολούθησαν το συνέδριο και στις αποφάσεις της ΚΕ, ο ΣΥΡΙΖΑ αποφάσισε μια τακτική που καθοριζόταν από τα εξής στοιχεία:\nα) Επίθεση στην κυβέρνηση από τα κάτω, στηριγμένη στο εργατικό-συνδικαλιστικό κίνημα, με κέντρο την επερχόμενη, τότε, απεργία των καθηγητών.\nβ) Πολιτικός στόχος η ανατροπή της κυβέρνησης Σαμαρά.\nγ) Δέσμευση ότι ο ΣΥΡΙΖΑ δεν θα ενταχθεί, υπό οποιοδήποτε πρόσχημα, στο λεγόμενο «συνταγματικό τόξο», ένταξη η οποία, αν συνέβαινε, θα οδηγούσε σε υποκατάσταση του στόχου της κυβέρνησης της Αριστεράς από τις διεργασίες προς κυβέρνηση Εθνικής Ενότητας.\nδ) Δημόσιο κάλεσμα για δημιουργία, παντού, Λαϊκών Επιτροπών Αντίστασης και Ανατροπής. Οι ΛΕ προβάλλονταν, σωστά, ως η απάντηση του ΣΥΡΙΖΑ στο πρόβλημα των πολιτικών συμμαχιών, αλλά και –εν μέρει– στο πρόβλημα της σήψης των θεσμών της αστικής δημοκρατίας.\nΘα οφείλαμε να επικαιροποιήσουμε αυτή την τακτική στις νέες συνθήκες, μετά την υποχώρηση της απεργίας των καθηγητών, αλλά και μετά το ξέσπασμα του αντιφασιστικού κινήματος την επομένη της δολοφονίας του Π.Φύσσα. Αντ’ αυτού εμφανίζονται τάσεις υποχώρησης και αναδίπλωσης. Για παράδειγμα, ο στόχος των ΛΕ μοιάζει να έχει «εξαερωθεί» στο δημόσιο λόγο κεντρικών στελεχών και κομματικών προγραμματισμών.\nΕγγυητές της «ομαλότητας»;\nΣυμφωνώ με την εκτίμηση της εισήγησης του σ. Αλ. Τσίπρα ότι, σήμερα, η κυβέρνηση «σαπίζει» και ότι μαζί της σαπίζουν πολλοί θεσμοί της δημόσιας ζωής. Όμως μπορεί να αντιμετωπιστεί μια τέτοια συγκυρία μέσω της επίκλησης της «ομαλότητας» και μάλιστα να παρουσιαστεί ο ΣΥΡΙΖΑ μπροστά στις εργατικές-λαϊκές δυνάμεις ως ο εγγυητής της «ομαλότητας και της δημοκρατικής σιγουριάς»; Στις σημερινές συνθήκες κρίσης και προωθημένης κοινωνικής πόλωσης, πιστεύω ότι μια τέτοια στρατηγική είναι απολύτως ουτοπική. Δεν πείθει ούτε τους «από κάτω», αλλά ούτε τους «από πάνω».\nΟι δυνάμεις του καθεστώτος δεν έχουν τέτοιου τύπου αυταπάτες. Θα πρέπει να θυμηθούμε την περίοδο της προηγούμενης μεγάλης πολιτικής κρίσης στον ελληνικό καπιταλισμό, τα χρόνια του 1960-1967. Τότε που εκδηλώθηκε η «μη-ομαλή», αλλά δημοκρατική μαζική παρέμβαση των «από κάτω», με τα Ιουλιανά του 1965, και στο έδαφος της ήττας τους εκδηλώθηκε στη συνέχεια η επίσης «μη-ομαλή», αλλά καθόλου δημοκρατική παρέμβαση των από πάνω, με τη δικτατορία του 1967.\nΗ πιο καθαρή εκτίμηση της περιόδου από την πλευρά των καθεστωτικών δυνάμεων τις οδηγεί να διαμορφώνουν τακτική απέναντι στον ΣΥΡΙΖΑ που, πλέον, τον αναγνωρίζουν ως καθοριστικό «παίκτη». Επιχείρησαν, αρχικά, να τον καθορίσουν πολιτικά, να του υπαγορεύσουν προγραμματικές επιλογές, συμμαχίες και τακτική. Προς τιμήν όλων μας, απέτυχαν.\nΣήμερα προσπαθούν να αποδείξουν ένα δρόμο, τάχα, «ευθύνης». Πιέζουν για συνεργασίες με ένα πλατύ φάσμα πολιτικών δυνάμεων –με εξαίρεση τη σαμαρική Δεξιά και τη Χρυσή Αυγή– που θα μπορούσαν να στηρίξουν «λύσεις» μέσα στην παρούσα βουλή ή να δώσουν μια κυβέρνηση Εθνικής Ενότητας μετά από μια δοκιμασία στις κάλπες.\nΟ ΣΥΡΙΖΑ οφείλει να αποκρούσει, καθαρά και δημόσια, όλες αυτές τις πιέσεις, να επιμείνει στην ανατρεπτική στρατηγική της Ριζοσπαστικής Αριστεράς.\nΓια τη συντριβή της ΧΑ\nΑπό την πλευρά των καθεστωτικών δυνάμεων ο χειρισμός απέναντι στον ΣΥΡΙΖΑ συνδέεται στενά με το χειρισμό της Χρυσής Αυγής.\nΑνήκουμε σε αυτούς που επιδίωκαν και επιδιώκουν τη συντριβή της Χρυσής Αυγής. Σε αυτούς που πιστεύουν ότι οι ναζήδες, ως απόλυτοι εχθροί της ελευθερίας, δεν δικαιούνται να επικαλούνται τις δημοκρατικές κατακτήσεις και δικαιώματα. Όμως πιστεύουμε ότι η τακτική μας για τη συντριβή της Χρυσής Αυγής δεν θα πρέπει να επιτρέψει την εμφάνιση κάποιου «τόξου» μεταξύ ΝΔ-ΠΑΣΟΚ-ΔΗΜΑΡ και ΣΥΡΙΖΑ.\nΗ κοινή ψήφος στο ζήτημα της διακοπής της χρηματοδότησης στη Χρυσή Αυγή δημιουργεί αυτόν τον εξαιρετικά αποπροσανατολιστικό πολιτικό συμβολισμό. Μπαίνοντας σε αυτή τη «σακούλα», διατρέχουμε του εξής κινδύνους:\nα) Να υποβαθμιστούν οι βαριές ευθύνες της ΝΔ –και ιδιαίτερα της πτέρυγας Σαμαρά– για τη μέχρι χθες εγκληματική ανοχή στη δράση της Χρυσής Αυγής.\nβ) Να εναποτεθεί η υπόθεση συντριβής της Χρυσής Αυγής στους «θεσμούς» του κράτους. Στους «θεσμούς» όπως η αστυνομία, ο στρατός, η ΕΥΠ, η δικαιοσύνη, τα ΜΜΕ, που επίσης φέρουν βαρύτατες ευθύνες για την ανάπτυξη της Χρυσής Αυγής και όπου –κατά όλες τις πληροφορίες– η διείσδυση των νεοναζί είναι κάθε άλλο από αμελητέα…\nγ) Να πλαστογραφηθεί ο πραγματικός πολιτικός χάρτης. Να υποβαθμιστεί η βαθειά διαίρεση που έχουν προκαλέσει τα μνημόνια και τα προγράμματα λιτότητας, κάτω από ένα «φερετζέ» μιας υποτιθέμενης κοινής αντιφασιστικής διάθεσης. Κάτι τέτοιο θα ναρκοθετεί τις γενικές πολιτικές προοπτικές της Αριστεράς στην περίοδο, ενώ θα δίνει ευκαιρίες ανάκαμψης στη Χρυσή Αυγή.\nΗ Αριστερά οφείλει να συνεχίσει άκαμπτα την αντιφασιστική-αντιρατσιστική δράση, επιδιώκοντας την ολοκληρωτική συντριβή της Χρυσής Αυγής, αλλά σε σύνδεση με το γενικότερο κοινωνικό-αντιμνημονιακό-αντικυβερνητικό αγώνα, για τη σωτηρία των εργατικών και λαϊκών δυνάμεων από τις πολιτικές λιτότητας. Κάθε άλλη τακτική οδηγεί σε ήττα σε όλα τα μέτωπα: και στο αντιφασιστικό και στο κοινωνικό.\nΠρόταση του ΚΕΑ\nΣε αυτά τα πλαίσια πρέπει να εκτιμηθεί και η πρόταση του Κόμματος Ευρωπαϊκής Αριστεράς (ΚΕΑ) σχετικά με υποψηφιότητα της Αριστεράς για την ηγεσία της Κομισιόν. Συμφωνώ με την εκτίμηση της εισήγησης του σ. Αλ. Τσπίπρα ότι η Ευρώπη είναι σήμερα σε οικονομικό και κοινωνικό πόλεμο. Μόνον που το επιτελείο των εχθρικών δυνάμεων, το επιτελείο της Βέρμαχτ της εποχής μας, είναι η ίδια η Κομισιόν της ΕΕ.\nΗ πολιτική της Ιεράς Συμμαχίας που σήμερα αντιμετωπίζουμε, δεν εξαρτάται από το ποιο πρόσωπο βρίσκεται στη θέση του Μέτερνιχ, εξαρτάται από τις επιλογές των ευρωπαίων τραπεζιτών, βιομηχάνων, εφοπλιστών. Ένα πρόγραμμα της Αριστεράς για μια, πραγματικά, άλλη Ευρώπη θα πρέπει υποχρεωτικά, κατά τη γνώμη μου, να περιλαμβάνει την κατάργηση της Κομισιόν, όπως και των άλλων ακραία αντιδημοκρατικών θεσμών που δημιούργησε η ΕΕ του κεφαλαίου και του νεοφιλελευθερισμού.\nΜια πρόταση της Αριστεράς –που δέχομαι ότι θα είναι ακραία αντιπολιτευτική απέναντι στην υπαρκτή σήμερα ΕΕ– δημιουργεί αυταπάτες ότι το πρόβλημα στην Κομισιόν και στους θεσμούς της ΕΕ είναι κυρίως πρόβλημα στελέχωσης και συσχετισμού στο εσωτερικό της. Και δεν είναι.


You Pay Your Crisis: Κοινωνικός Καιάδας\nΌλη τη σαβούρα του πλανήτη εδώ την κουβαλάνε... στην Ελλάδα !!!\n12 Αυγούστου 2012 - 12:25 π.μ.\nκαι που θα πάει....\nΟι στρατιωτικοί βγαίνουν στα 43, διότι πολύ απλά ασφαλίζονται από τα 18 τους.\nΜάλιστα πληρώνουν τον χρόνο των σπουδών τους.\nΒγαίνουν λοιπόν στα 25 χρόνια πραγματικής ασφάλισης, πρόωρα και με μειωμένη σύνταξη.\nΌπως ΚΑΙ ΟΙ ΥΠΟΛΟΙΠΟΙ ΑΣΦΑΛΙΣΜΕΝΟΙ.\nΕίναι έγκλημα για αυτούς να ασφαλίζονται τόσο νωρίς οι στρατιωτικοί. Ίσως και να τους ζηλεύουν, βλέποντας τις διάφορες δημοσκοπήσεις σε ότι αφορά την εμπιστοσύνη στους κρατικούς θεσμούς.\nΤο ότι έχουν πρόβλημα οι πολιτικάντηδες(και οι περί αυτών όπως τα ΜΜΕ) με τον στρατό ή το ότι προωθούν τον κοινωνικό αυτοματισμό όταν πάνε να περάσουν μέτρα είναι γνωστό αυτό.\n17 Αυγούστου 2012 - 2:43 μ.μ.\nΕίναι αγωνιώδες το ερώτημα:\n«Αν ο Τσίπρας είναι ο ΔΕΥΤΕΡΟΣ πιο επικίνδυνος, ποιός είναι ο ΠΡΩΤΟΣ;;;»\nΠεράστε να δείτε την απάντησή που έχω δώσει -μετά από βασανιστική ενδελεχή έρευνα!- στο http://kosmoexerevnitis.blogspot.gr


Στη μεγάλη φωτογραφία βλέπετε\nτον Μάρτιν Σουλτς (αχά, καλό ε;)\nκαι στη μικρή τον Μάρκο Σεφερλή\nως δόκτορα Ζιβάγγο.\nΈναν έναν τους βγάζουν τους λαγούς από την καπελαδούρα τους οι Φριτς. Τώρα τους έπιασε πόνος με την γλώσσα (όχι τη μοσχαρίσια).\n«Στην ΕΕ έχουμε τέσσερις γλώσσες εργασίας: ισπανικά, γαλλικά, αγγλικά και γερμανικά. Η εμπειρία μου, ωστόσο, ως επικεφαλής του ευρωκοινοβουλίου μου δείχνει ότι το 80% όλων των εγγράφων πρέπει να υποβάλλονται στα αγγλικά, το 15% στα γαλλικά και ίσως το 5% στα γερμανικά. [...] Δεν υπάρχει κανένα αλαζονικό ή εθνικιστικό στοιχείο στο να λες ότι θες να ενισχύσεις τη γερμανική γλώσσα στην Ευρώπη». Τάδε έφη Μάρτιν Σουλτς, o πρόεδρος του Ευρωπαϊκού Κοινοβουλίου σε συνέντευξή του στη Suddeutsche Zeitung (εφημερίδα είναι αυτό, όχι μάρκα ελαστικών) και μας έταξε ότι αν γίνει η αφεντομουτσουνάρα του πρόεδρος της Κομισιόν θα λέμε «γκούτεν ταγκ» και «γκούτεν άμπεντ» και «ιχλίμπεντιχ» με δόξα και τιμή και όχι ανεπισήμως. Επίσημη γλώσσα της Ε.Ε. τα γκεγμάνικος καρντάση μου! Και να φανταστείς ότι αυτός ο τύπος φαντάζει ολίγον τι συμπαθής διότι μοιάζει με τον Δόκτορα Ζιβάγγο, όπως τον υποδύεται ο Μάρκος Σεφερλής. Δεν φέρνει διόλου του Σόιμπλε, η φάτσα του οποίου στέλνει σαφές μήνυμα: «Το λάθος μας με τον Β΄ Παγκόσμιο Πόλεμο ήταν ότι τον χάσαμε». Ούτε μοιάζει με την Αγκέλα τη Μέρκελ για να σκιαχτείς από το καλημέρα.\nΑναρτήθηκε από ΠΡΟΣΛΑΛΙΑ στις 3:00 μ.μ. 0 σχόλια\nΜνήμες κομμουνισμού: Η «Λίγκα των Μαχητικών Άθεων» και η "αντιθρησκευτική εκστρατεία"\n«Είναι καθήκον μας να καταστρέψουμε κάθε θρησκευτική κοσμοαντίληψη. Αν η καταστροφή δέκα εκατομμυρίων ανθρώπων, όπως συνέβη στον τελευταίο πόλεμο, είναι απαραίτητη για το θρίαμβο μιας ορισμένης τάξης, τότε αυτό πρέπει να γίνει και θα γίνει».\n- Yemelyan Yaroslavsky, εβραϊκής καταγωγής Μπολσεβίκος εγκληματίας και ιδρυτής της ‘Λίγκας των Μαχητικών Άθεων’\nΜετά την κατάρρευση της Σοβιετικής Ένωσης και το άνοιγμα των σοβιετικών αρχείων, υπήρχε η δυνατότητα πρόσβασης σε ένα τεράστιο αριθμό πρωτότυπων εγγράφων και μερικά από αυτά έχουν δημοσιευθεί online και άλλα έχουν εξορυχθεί από ερευνητές.


Σκηνές απο την αγροτικη ζωη στη Μελίκη Ημαθίας: Τευτλοεξαγωγη. Καμπανια 2010 Λιολιοπουλος-Μελετιαδης\nΤευτλοεξαγωγη. Καμπανια 2010 Λιολιοπουλος-Μελετιαδης\nΤασος Μελετιαδης(Τρεντυ χειριστης)\nΝοβακης(Χειριστης ετων 63!)\nΠανοραμικη στο Χωραφι\nPosted by Nikos Lioliopoulos at 1:07 PM\nΤευτλοεξαγωγη. Καμπανια 2010 -Λιολιοπουλος-Συμωνης...\nΤευτλοεξαγωγη. Καμπανια 2010 -Συμωνης Εξασειρη Hol...\nΤευτλοεξαγωγη. Καμπανια 2010 Παπαδόπουλος Κοσμάς, ...\nΤευτλοεξαγωγη. Καμπανια 2010 Λιολιοπουλος-Μελετιαδ...


Τα 10 καλύτερα ξενοδοχεία κοντά σε: Red River Lighthouse\nΤα καλύτερα ξενοδοχεία κοντά σε: Red River Lighthouse, Selkirk\n490 Eveline Street, Selkirk, Μανιτόμπα R1A 1E6, Καναδάς\nRed River Lighthouse: Διαβάστε κριτικές\nΦίλτροΣε οποιαδήποτε απόσταση από: Red River Lighthouse\n2,8 χλμ. από Red River Lighthouse\n36,5 χλμ. από Red River Lighthouse\n29,4 χλμ. από Red River Lighthouse\n30,7 χλμ. από Red River Lighthouse\n30,5 χλμ. από Red River Lighthouse\n33,7 χλμ. από Red River Lighthouse\n34,8 χλμ. από Red River Lighthouse\n34,2 χλμ. από Red River Lighthouse\n31,5 χλμ. από Red River Lighthouse\n34,5 χλμ. από Red River Lighthouse\n34,6 χλμ. από Red River Lighthouse\n34,9 χλμ. από Red River Lighthouse\n34,3 χλμ. από Red River Lighthouse\n35,0 χλμ. από Red River Lighthouse\n35,2 χλμ. από Red River Lighthouse\n36,9 χλμ. από Red River Lighthouse


ΤΑΥΡΟΣ ΗΜΕΡΗΣΙΟ ΩΡΟΣΚΟΠΙΟ 25-7-2017\nΑρχική σελίδα Ωροσκόπιο Ημερήσιο Ωροσκόπιο Ταύρος Ημερήσιο Ωροσκόπιο 25-7-2017\n<p>Οι φόβοι και οι ανησυχίες του παρελθόντος δεν σας εξυπηρετούν και πρέπει να προσπαθήσετε να τους αποβάλετε. Το άγχος μπορεί να σας επηρεάσει πολύ αρνητικά, το καλύτερο που έχετε να κάνετε είναι να πάρετε τα πράγματα με άλλο μάτι. Έχετε τόλμη, δείξτε την λοιπόν στον εαυτό σας. οι άλλοι περιμένουν ένα νεύμα σας για να σας δώσουν το καλύτερο που μπορούν.\nΕσείς προτιμάτε την κακή σας διάθεση στις σχέσεις σας με τους άλλους; Πιθανώς όχι, αλλά κανείς δεν θα σας καταλάβει αν δεν προσπαθήσετε....\nΤοξότης Ημερήσιο Ωροσκόπιο 20-7-2014\nΣυναισθηματικές ανησυχίες σας περιμένουν γενικά. Έντονα συναισθήματα και νέες περιπέτειες ανοίγονται μπροστά σας. Εσείς ξέρετε αν θα...


Ο «διαφορετικός» Εσπερινός της Αγάπης στην Καλλονή Λέσβου (ΦΩΤΟ) - LesvosPost.com\nΟ «διαφορετικός» Εσπερινός της Αγάπης στην Καλλονή Λέσβου (ΦΩΤΟ)\nΤην Κυριακή του Πάσχα, 16η Απριλίου 2017 το πρωί, τελέσθηκε ο Εσπερινός της Αγάπης στην Ιερά Μητρόπολη Μηθύμνης.\nΚατά το Τυπικόν, ο Μητροπολίτης κ. Χρυσόστομος ενδύθηκε πλήρη Αρχιερατική στολή, στην αίθουσα του επισκοπικού θρόνου και στην συνέχεια συνοδεία κλήρου και λαού εισήλθε στον Μητροπολιτικό Ναό του Αγίου Ιωάννου του Προδρόμου στην Καλλονής Λέσβου όπου τελέσθηκε ο Αναστάσιμος Εσπερινός.\nΣτο τέλος o Μητροπολίτης Μηθύμνης κ. Χρυσόστομος μαζί με τις Αναστάσιμες ευχές που αντάλλαξε με τον καθένα ξεχωριστά, μοίρασε και το καθιερωμένο κόκκινο αβγό στους πιστούς.\nΕτικέτες Γιορτές, Εκκλησιά, Λεσβος, Πάσχα


Ο μήνας της Παναγίας και των πανηγυριών - Κιβωτός της Ορθοδοξίας\nΕνας πλήρης οδηγός για το «Πάσχα του καλοκαιριού» και τα προσκυνήματά του\nΟ μήνας της Παναγίας και των πανηγυριών\nΤρίτη, 2 Αυγούστου 2016, 15:31\nΑύγουστος, ένας μήνας απόλυτα ταυτισμένος με την Ορθοδοξία και τα ήθη και τις παραδόσεις της Ελλάδας. Στην «καρδιά» του, τον Δεκαπενταύγουστο, πλήθος κόσμου συρρέει στα αμέτρητα προσκυνήματα της Παναγίας για να Την τιμήσει.\nΣε κάθε γωνιά της χώρας το «Πάσχα του καλοκαιριού», όπως συνηθίζεται να αποκαλείται ο Δεκαπενταύγουστος, στήνονται διάφορα υπαίθρια πανηγύρια. Άλλα μικρά, άλλα μεγαλύτερα. Το μόνο σίγουρο είναι ότι όλα ακολουθούν πιστά τα ήθη και τα έθιμα του τόπου μας, μεταφέροντάς τα από γενιά σε γενιά.\nΤον Δεκαπενταύγουστο στην Τήνο όλα κινούνται με ιδιαίτερη θρησκευτική ευλάβεια. Εκατοντάδες πιστοί, ακόμη και γονατιστοί, ανηφορίζουν πηγαίνοντας προς τον ναό της Ευαγγελίστριας για να προσκυνήσουν και να αφήσουν το δικό τους τάμα.\nΟ εορτασμός της Κοιμήσεως της Θεοτόκου (σ.σ. καθιερώθηκε με βασιλικό διάταγμα το 1836) διαρκεί έως και τις 23 Αυγούστου. Μπροστά στον Επιτάφιο και την εικόνα της Παναγίας, η οποία βρέθηκε στις 30 Ιανουαρίου του 1823, ψάλλονται ύμνοι και εγκώμια και δύσκολα κάποιος μπορεί να συγκρατήσει τα δάκρυά του.\nΣτις εκκλησίες και τα ξωκλήσια μετά τη Θεία Λειτουργία μοιράζονται κεράσματα στους πιστούς. Οι παραδοσιακές εκδηλώσεις έχουν τη τιμητική τους. Οι ντόπιοι ετοιμάζουν τοπικά πιάτα, τα οποία στη συνέχεια μοιράζουν στους επισκέπτες. Όλοι «χάνονται» μέσα σε παραδοσιακούς ήχους και χορούς. Αξίζει να σημειωθεί ότι το νησί τιμά κι αυτούς που σκοτώθηκαν όταν οι Ιταλοί τορπίλισαν την «Έλλη», στο λιμάνι του νησιού, ανήμερα της Παναγίας.\nΠαναγία Σουμελά: Το σύμβολο των Ποντίων,\nΗ «καρδιά» του ποντιακού ελληνισμού χτυπά τον Δεκαπενταύγουστο στις πλαγιές του Βερμίου, όπου βρίσκεται η Μονή της Παναγίας Σουμελά. Κάθε χρόνο εκεί ανεβαίνουν εκατοντάδες προσκυνητές και παρακολουθούν τη Θεία Λειτουργία και τον Μεγάλο Εσπερινό της Κοίμησης της Θεοτόκου. Η εκκλησία χτίστηκε το 1951 από τους πρόσφυγες του Πόντου, στη μνήμη της ιστορικής ομώνυμης μονής, τα ερείπια της οποίας βρίσκονται στο όρος Μελά, κοντά στην Τραπεζούντα του Πόντου.\nΤο ποντιακό στοιχείο συγκινεί. Μέσα σε μια έντονα θρησκευτική ατμόσφαιρα, νέοι και νέες δίνουν μαθήματα παράδοσης: Ποντιακοί χοροί και ένα πολύωρο γλέντι είναι μεταξύ των πολιτιστικών εκδηλώσεων που λαμβάνουν χώρα προς τιμήν της Παναγίας. Για την ιστορία, την εικόνα της εκκλησίας φιλοτέχνησε ο Ευαγγελιστής Λουκάς. Αρχικά, ονομαζόταν Παναγία Αθηνιώτισσα και φυλασσόταν σε ναό της Αθήνας, όπου τη μετέφερε ο μαθητής του Ευαγγελιστή Λουκά, Ανανίας. Η Ορθόδοξη παράδοση αναφέρει πως στα τέλη του 4ου αιώνα η Παναγία εμφανίστηκε στους μοναχούς Σωφρόνιο και Βαρνάβα στην Αθήνα και τους κάλεσε στην εκκλησία. Τότε είδαν την εικόνα να βγαίνει από το παράθυρο. «Πηγαίνω στην Ανατολή. Προπορεύομαι στο όρος Μελά. Ακολουθήστε με...», είπε.\nΟι μοναχοί την ακολούθησαν. Η εικόνα σταμάτησε στο όρος Μελά, στον Πόντο. Εκεί χτίστηκε μεγάλος ναός και μονή, ενώ η εικόνα μετονομάστηκε σε Σουμελά από τη φράση «Στου Μελά».\nΑπό τις αρχές Αυγούστου στην Εκκλησία της Παναγίας της Φιδούσας, όπως έχει ονομαστεί, στο Μαρκόπουλο Κεφαλονιάς, συμβαίνει, όπως λένε και οι πιστοί που την έχουν επισκεφτεί, κάτι το ανεξήγητο. Δεκάδες φιδάκια κάνουν την εμφάνισή τους, έχοντας στο κεφάλι το σημάδι του Χριστού. Λέγεται πως, εάν δεν εμφανιστούν καθόλου, είναι κακό σημάδι. Σύμφωνα με την παράδοση, τα άκακα αυτά ερπετά ήταν μοναχές που παρακάλεσαν την Παναγία να τις γλυτώσει από τα χέρια πειρατών.\nΣτη Σέριφο διοργανώνεται το περίφημο πανηγύρι της Ξυλοπαναγιάς, στην περιοχή Παναγιά. Σύμφωνα με τους κατοίκους του νησιού όταν ένα ανύπαντρο ζευγάρι ξεκινάει πρώτο τον χορό κάτω από την ελιά της εκκλησίας τον Δεκαπενταύγουστο θα παντρευτεί μέσα στον χρόνο. Τα υποψήφια ζευγάρια, όμως, είναι πολλά, για αυτό και πολλές φορές σημειώνονται καβγάδες ανάμεσα στους μελλοντικούς γαμπρούς για το ποιος θα πάρει την πρωτιά.\nΗ εμπειρία που θα ζήσουν οι επισκέπτες που θα βρεθούν Δεκαπενταύγουστο στην Παροικιά είναι μοναδική. Πλήθος κόσμου συγκεντρώνεται στον παλαιοχριστιανικό ναό της Παναγίας Εκατονταπυλιανής, από τις εντυπωσιακότερες εκκλησίες του Αιγαίου. Σύμφωνα με την παράδοση, χτίστηκε μετά από ένα τάμα της Αγίας Ελένης, για να προσευχηθεί στην εικόνα της Παναγίας. Εκεί γίνεται η περιφορά της εικόνας και στη συνέχεια ξεκινά ένα μεγάλο παραδοσιακό πανηγύρι, με μπόλικο κρασί και πολλούς τοπικούς μεζέδες.\nΣτο λιμάνι της Νάουσας η ατμόσφαιρα με τα «φλεγόμενα» καΐκια μαγεύει. Οι ντόπιοι προσεγγίσουν με τα καΐκια τους την προβλήτα με αναμμένα δαδιά. Με την άφιξη των «πειρατών» στο λιμάνι κηρύσσεται και η έναρξη της γιορτής με νησιώτικους χορούς - και πρώτο και καλύτερο τον Mπάλο.\nΣτις 23 του μήνα διοργανώνεται το πανηγύρι των Πειρατών με αφορμή την επέτειο από την επιδρομή του Μπαρμπαρόσα στη Νάουσα, το 1537. Τότε, οι άνδρες του θρυλικού κουρσάρου έκλεψαν τις γυναίκες των Ναουσαίων και εκείνοι πολέμησαν για να τις πάρουν πίσω.\nΗ Παναγιά Πανοχωριανή στην Αμοργό\nΣτις 6 Αυγούστου στη Χώρα της Αμοργού πραγματοποιείται το πανηγύρι του Σωτήρος. Στη «Λόζα», όπως ονομάζουν οι ντόπιοι την κεντρική πλατεία, συγκεντρώνονται εκατοντάδες άνθρωποι και γιορτάζουν με έναν ξεχωριστό τρόπο. Οι επισκέπτες γεύονται δωρεάν τηγανιτή αθερίνα, τηγανητό μπακαλιάρο και σαλάτες. Και όλα αυτά με τη «συνοδεία» του βιολιού και του λαούτου, που παίζουν δεξιοτέχνες μουσικοί του νησιού.\nΣτην Αμοργό, προστάτιδα της οποίας είναι η Παναγία (Χοζοβιώτισσα), δεν θα μπορούσε παρά το μεγαλύτερο πανηγύρι του Αυγούστου να είναι αφιερωμένο στη Θεοτόκο. Υπάρχουν αρκετά ξωκλήσια στο όνομα της Παναγίας, όπου τον Δεκαπενταύγουστο οργανώνονται πανηγύρια (όπως στην Παναγίτσα του Κατακρωτηριού στα Κατάπολα), αλλά τα πρωτεία αναμφίβολα τα έχει η Παναγία η Επανωχωριανή, στη Λαγκάδα.\nΗ γιορτή ακολουθεί τις αμοργιανές παραδόσεις, που θέλουν το φαγητό να προσφέρεται μετά τον Εσπερινό δωρεάν. Όλοι απολαμβάνουν το λεγόμενο αμοργιανό πατατάτο. Το γλέντι κρατάει μέχρι τις πρώτες πρωινές ώρες και γίνεται στην πλατεία και στις ταβέρνες της Λαγκάδας.\nΠαραδοσιακά και στη Λέσβο\nΑπό τις 6 Αυγούστου το νησί μπαίνει στην τελική ευθεία για το μεγάλο πανηγύρι του «Πάσχα του καλοκαιριού», με τη γιορτή της σαρδέλας, στη Σκάλα Καλλονής. Το γλέντι είναι παραδοσιακό, με ορχήστρα, ενώ κατά τη διάρκειά του προσφέρονται ψητές σαρδέλες και άφθονο ούζο.\nΗ εορτή του Δεκαπενταύγουστου κορυφώνεται στην Παναγία της Αγιάσου, όπου η ομώνυμη εικόνα είναι έργο του Ευαγγελιστή Λουκά, πλασμένη με κερί και μαστίχα. Δεκάδες πιστοί ξεκινούν από την πόλη της Μυτιλήνης και περπατούν 25 χιλιόμετρα για να καταλήξουν στον προορισμό τους, την αυλή της Εκκλησίας της Παναγίας Αγιάσου, όπου και διανυκτερεύουν. Την επόμενη ημέρα παρακολουθούν την περιφορά της εικόνας. Στην πλατεία του χωριού οι παραδοσιακές ορχήστρες παίρνουν από νωρίς τις θέσεις τους. Σε γνήσιους παραδοσιακούς ρυθμούς, όλοι χορεύουν και παράλληλα γεύονται άφθονο φαγητό και ποτό.\nΜε έντονο το θρησκευτικό αίσθημα, κάτοικοι και επισκέπτες ανήμερα τον Δεκαπενταύγουστο παρακολουθούν τη Λειτουργία στην Εκκλησία της Κοιμήσεως της Θεοτόκου.\nΣτη μικρή πλατεία μπροστά στην εκκλησία της Παναγίας αναβιώνει το έθιμο του Κάτω Χορού. Σε κλίμα βαθιάς κατάνυξης, οι οργανοπαίχτες παίζουν τον Κάτω Χορό. Αργός και με σταθερό βήμα χορός, που κρατά ώρες. Οι άντρες κάθονται στο τραπέζι. Στο πέτο τους έχουν ένα κομμάτι βασιλικό. Αρχίζουν να τραγουδούν και να πίνουν, με τη συνοδεία λαούτου και λίρας. Στη συνέχεια, και καθώς η ώρα περνά, ξεκινά ο χορός, στον οποίο μπαίνουν σιγά-σιγά οι γυναίκες ντυμένες με παραδοσιακές γιορτινές φορεσιές.\nΑγώνες με τα καΐκια στο Κάτω Κουφονήσι\nΚαι στο νησί αυτό η μεγαλύτερη γιορτή της Ορθοδοξίας τιμάται με εντυπωσιακό τρόπο. Κανείς δεν λείπει από τη Θεία Λειτουργία, αλλά και από το μεγάλο πανηγύρι που ακολουθεί. Προσφέρεται φαγητό και καλό κρασί, ενώ στη συνέχεια οι ντόπιοι παίρνουν τα καΐκια και κάνουν αγώνες για το ποιος θα περάσει τον άλλο στο Πάνω Κουφονήσι.\nΙκαρία: Κάθε ημέρα και ένα πανηγύρι\nΑναμφίβολα, το νησί του Ικάρου κερδίζει όσον αφορά στο πόσα πανηγύρια διοργανώνονται όχι μόνο τον Αύγουστο, αλλά σχεδόν όλο το καλοκαίρι.\nΈνα από τα πιο ξακουστά είναι αυτό της Λαγκάδας, ανήμερα τον Δεκαπενταύγουστο.\nΟι Ικαριώτες μουσικοί βάζουν τα δυνατά τους παίζοντας το γνωστό «Καριώτικο», που διαρκεί το λιγότερο είκοσι λεπτά. Παράλληλα, προσφέρονται κατσίκι και τοπικό κόκκινο κρασί.\nΣτην Πέρα Παναγιά της Κάσου\nΣτο νησί αυτό ο Δεκαπενταύγουστος «ενώνει» τους ξενιτεμένους Κασιώτες. Όλοι συναντιούνται στην Πέρα Παναγιά, χορεύουν και τραγουδούν – και μάλιστα από νωρίς μαζί με τους οργανοπαίχτες-καλλιτέχνες στα κασιώτικα όργανα. Και όπως σε κάθε γλέντι έτσι και σε αυτό της Κάσου δεν λείπουν τα τοπικά πιάτα, όπως τα ξακουστά κασιώτικα ντολμαδάκια με καλομαγειρεμένο πιλάφι.\nΝίσυρος, το Νιάμερο της Παναγιάς\nΣτις 6 Αυγούστου, της Μεταμορφώσεως του Σωτήρος, ξεκινά ο εορτασμός της Θεοτόκου με το Nιάμερο της Παναγίας, ο οποίος κορυφώνεται τον Δεκαπενταύγουστο στο μοναστήρι της Παναγίας της Σπηλιανής, στο Κάστρο των Ιπποτών.\nTο έθιμο θέλει τις μαυροντυμένες Eννιαμερίτισσες (γυναίκες ταγμένες στην Παναγία) να αναλαμβάνουν πρωταγωνιστικό ρόλο στη λατρευτική δράση. Συγκεντρώνονται στο μοναστήρι της Παναγίας της Σπηλιανής, προσκυνούν και καθαρίζουν τον χώρο και τα ιερά σκεύη.\nΑνήμερα του Δεκαπενταύγουστου γίνεται η λιτάνευση της εικόνας της Παναγίας έως το χωριό για να ευλογήσει το πανηγύρι. Οι Eννιαμερίτισσες κρατούν τους δίσκους με τα κόλλυβα και προπορεύονται, ανοίγοντας τον δρόμο για την ιερή εικόνα. Το γλέντι ξεκινά τη στιγμή που η εικόνα φτάνει στο χωριό, με τον τοπικό χορό της «κούπας», τραγούδια και άφθονο κρασί, ενώ οι Εννιαμερίτισσες αποσύρονται.\nΗ Παναγία Καστριανή στην Τζια\nΧτισμένη πάνω σε βράχο στην Τζια, η Παναγία Καστριανή δοξάζεται με κατάνυξη από ντόπιους και επισκέπτες. Στη διάρκεια του παραδοσιακού πανηγυριού το γραφικό αυτό νησί διασκεδάζει με νησιώτικα τραγούδια, ενώ οι νοικοκυρές σερβίρουν το παραδοσιακό πατατάτο και καλό κρασί.\nΕνα τεράστιο γιορτινό τραπέζι στη Φολέγανδρο\nΣτην εκκλησία της Κοιμήσεως τον Δεκαπενταύγουστο στρώνεται ένα τεράστιο τραπέζι. Σε αυτό, όπως λένε οι ντόπιοι, «όλοι οι καλοί χωράνε». Νόστιμα τοπικά πιάτα και καλό κρασί μοιράζονται σε αφθονία. Από τη γιορτινή ατμόσφαιρα δεν θα μπορούσαν να λείπουν οι οργανοπαίχτες, οι οποίοι όλο το βράδυ παίζουν παραδοσιακά τραγούδια.\nΧίος: Κάθε χωριό και πανηγύρι\nΣε κάθε χωριό της Χίου τα παραδοσιακά πανηγύρια αποτελούν το «άλας» του καλοκαιριού. Το πρωί Λειτουργία στη χωροεκκλησιά ή στα ξωκλήσια, μετά παραδοσιακό γεύμα για όλους και το βράδυ το αιγαιοπελαγίτικο γλέντι μέχρι το πρωί.\nΤα πιο γνωστά πανηγύρια είναι του Σωτήρος στις 6 Αυγούστου σε Βολισσό, Εγρηγόρο, Καρδάμυλα, Άη Γιώργη Συκούση, Βέσσα, Βασιλεώνοικο, Δαφνώνα, Έξω Διδύμα και Παγίδα.\nΤον Δεκαπενταύγουστο πανηγύρια διοργανώνονται στα χωριά Καλλιμασιά, Πυργί, Νένητα, Βίκι, Κουρούνια, Πιτυό, Χαλκειό, Βολισσό, Πισπιλούντα, Καταρράκτη και Θολοποτάμι. Τα Εννιάμερα της Θεοτόκου στις 23 γιορτάζονται πανηγυρικά στα χωριά Πυργί, Βίκι, Άγιο Γάλα και Ποταμιά.\nΤα αυγουστιάτικα πανηγύρια της Μήλου\nΠιστοί στα ήθη και τα έθιμα του τόπου, οι κάτοικοι της Mήλου καλούν τους επισκέπτες στα διάφορα πανηγύρια που διοργανώνουν καθ’ όλη τη διάρκεια του Αυγούστου. Στα περισσότερα προσφέρονται παραδοσιακοί μεζέδες και ντόπιο κρασί, με τη συνοδεία νησιώτικης μουσικής.\nΜερικά από τα αυγουστιάτικα πανηγύρια είναι της Παναγίας Πορτιανής (πολιούχος του νησιού), στη Ζεφυρία στις 14 Αυγούστου, της Κοιμήσεως της Θεοτόκου στον Αδάμαντα τον Δεκαπενταύγουστο, στην Παναγία Φανερωμένη, στην Τρυπητή και στην Παναγία του Kήπου στις 22 Αυγούστου, στην Παναγία τη Γιάτρισσα στα Εννιάμερα της Παναγίας και στον Κήπο στις 24 Αυγούστου.\nΗ Παναγία του Χάρου στους Λειψούς γιορτάζει στις 23 Αυγούστου, στα Εννιάμερα της Παναγίας. Η εικόνα της Θεοτόκου που δεν κρατάει το Θείο Βρέφος, αλλά τον Εσταυρωμένο Χριστό είναι μοναδική στη Χριστιανική παράδοση. Οι πιστοί την άνοιξη τοποθετούν στην εικόνα κρινάκια, τα οποία στη συνέχεια ξεραίνονται και ανθίζουν ξανά, τον Αύγουστο. Πρόκειται για ένα έθιμο που τηρείται από το 1943.\nΗ Παναγία Πορταΐτισσα στην Αστυπάλαια\nΤρεις ολόκληρες ημέρες διαρκεί το πανηγύρι της Παναγίας της Πορταΐτισσας, που γιορτάζει τον Δεκαπενταύγουστο. Έξω από την εκκλησία (σ.σ. χτίστηκε το 1762) που βρίσκεται στο κέντρο του νησιού οι γυναίκες μαγειρεύουν «λαμπριανό», δηλαδή αρνί γεμιστό.\nΣύμφωνα με το έθιμο, κατά τη διάρκεια του μαγειρέματος οι επισκέπτες πρέπει να περάσουν από διάφορες δοκιμασίες, τα λεγόμενα «Κουκάνια», που είναι το γιαουρτοτάισμα (να ταΐσουν γιαούρτι στα «τυφλά» ο ένας τον άλλον με δεμένα τα μάτια), και τον «Πετεινό» (έναν αγώνα στον οποίο πρέπει να περπατήσεις πάνω σε μια ξύλινη κολόνα αλειμμένη με γράσο για να φτάσεις στην άκρη, όπου βρίσκεται δεμένος ένας ψεύτικος πετεινός).\nΗ Παναγία των Τσουκχουών, η Παναγία η Κυραψηλή, η Παναγία των Αργινωντών, της Τελένδου, της Ψερίμου και των Βοθυνών είναι οι ναοί που ανοίγουν τις πόρτες τους στους πιστούς που αισθάνονται την ανάγκη να ανάψουν ένα κερί στη Χάρη Της. Το ελαιοτριβείο της Παναγίας με τα τσούκχουα (τον γνωστό πυρήνα των ελιών) υπήρξε η αιτία για την προσωνυμία. Στα Αργινώντα προσφέρονται λουκουμάδες και άλλοι μεζέδες, στους Βοθύνους ψήνονται ρεβίθια στους φούρνους και στην Κυρά Ψηλή μετά τον Εσπερινό ακολουθεί γλέντι με μουούρι και τσαμπούνες.\nΟι προσκυνητές καβαλάρηδες της Κοζάνης\nΕδώ ο χρόνος «κολλάει» στο παρελθόν και συγκεκριμένα στα χρόνια της Τουρκοκρατίας. Και αυτό γιατί στο ιστορικό μοναστήρι της Παναγίας στο Μικρόκαστρο στη Σιάτιστα αναβιώνει το έθιμο των προσκυνητών καβαλάρηδων, οι οποίοι παρακολουθούν τη Λειτουργία πάνω σε στολισμένα άλογα.\nΤο έθιμο έχει τις ρίζες του στην Τουρκοκρατία, όταν αποτελούσε ευκαιρία για τους σκλαβωμένους να δείξουν τη λεβεντιά και τον πόθο τους για λευτεριά.\nΌταν ολοκληρώνεται η Λειτουργία οι καβαλάρηδες επιστρέφουν έφιπποι στην πόλη. Εκεί, από νωρίς έχουν συγκεντρωθεί εκατοντάδες άνθρωποι και δίνεται έτσι το «πράσινο φως» για να αρχίσει η μεγάλη γιορτή.\nΤριήμερο πανηγύρι και στα Ζαγοροχώρια\nΗ Κοίμηση της Θεοτόκου στα Ζαγοροχώρια γιορτάζεται μοναδικά, επί τρεις ολόκληρες ημέρες. Οι ξενιτεμένοι Ηπειρώτες επιστρέφουν στον τόπο τους για να τιμήσουν τη μνήμη Της και να γιορτάσουν με παραδοσιακούς ηπειρωτικούς σκοπούς στα πατροπαράδοτα πανηγύρια που κορυφώνονται το τριήμερο Παρασκευή-Κυριακή.\nΜία εβδομάδα γλεντιού στην Τεγέα\nΟι εορτασμοί στην Τεγέα διαρκούν μία εβδομάδα, από τις 13 έως τις 20 Αυγούστου, και διοργανώνονται κάθε χρόνο από το 1883. Παμπελοποννησιακοί διαγωνισμοί λαϊκών χορών και τραγουδιών, αγώνες στίβου «Αλέαια» (αναβίωση των αρχαίων αγώνων), χορευτικές εκδηλώσεις, Παντεγεατικό Συνέδριο με ομιλίες-εισηγήσεις σε διάφορα θέματα που αφορούν την Τεγέα και την Αρκαδία, δεξίωση στον κήπο της Οικοκυρικής Σχολής και βράβευση μαθητών είναι μερικές μόνο από τις εκδηλώσεις που πλαισιώνουν, μαζί με την τεράστια εμπορική έκθεση, το πανηγύρι.\nΤα «Ντολιά» στα Ιωάννινα (Παλαιόπυργος Πωγωνίου)\nΜετά τη Θεία Λειτουργία, στην οποία συμμετέχουν όλοι, τον Δεκαπενταύγουστο ακολουθεί είναι ένα παλιό, ιδιαίτερο έθιμο της περιοχής. Πρώτα παρατίθεται γεύμα στον προαύλιο χώρο της εκκλησίας, στον Παλαιόπυργο. Έπειτα αναβιώνουν τα «Ντολιά». Κατά το έθιμο, η εντολή «Ντολή-ντολιά» δίνεται από τον «Ντολή πασά», που ορίζεται κάποιος από τους μεγαλύτερους. Ο «πασάς» παίρνει το ποτήρι του με το κρασί και το τσουγκρίζει με έναν παρευρισκόμενο. Πίνει τρία ποτήρια ή τρεις φορές και τα αφιερώσει κάθε φορά και σε διάφορους, ζητώντας από τους οργανοπαίκτες να παίξουν ένα τραγούδι. Ύστερα, οι υπόλοιποι με τη σειρά που ορίζει ο «Ντολή πασάς» αφιερώνουν τις ευχές τους όπου θέλει ο καθένας, ζητώντας και από ένα τραγούδι. Ένας από τους σκοπούς αυτού του εθίμου είναι να διαλύονται και οι μικροπαρεξηγήσεις που δημιουργούνται και να υπάρχει ομόνοια μεταξύ των συγχωριανών. Ακολουθεί γλέντι μέχρι τις πρώτες πρωινές ώρες.\nΦέρες Έβρου: Παναγία η Κοσμοσώτειρα\nΣτις Φέρες Έβρου το απόγευμα του Δεκαπενταύγουστου, με επίκεντρο την εκκλησία της Παναγίας της Κοσμοσώτειρας, τελείται μέγας πανηγυρικός Εσπερινός. Στη συνέχεια γίνεται λιτάνευση της ιερής εικόνας. Τα μουσικά όργανα παίρνουν θέση έπειτα από λίγη ώρα, με τον κόσμο να διασκεδάζει με τα παραδοσιακά ακούσματα.\nΘάσος: Γλέντι στο προαύλιο της Εκκλησίας της Παναγίας\nΜε κατάνυξη γιορτάζουν τον Δεκαπενταύγουστο οι κάτοικοι του νησιού της Θάσου. Γίνεται λιτάνευση της εικόνας, που συνοδεύεται από πολυμελή μπάντα, στον ιερό ναό της Κοίμησης της Θεοτόκου, στην Παναγία της Θάσου. Οι γυναίκες του χωριού, διατηρώντας τις παραδόσεις, ετοιμάζουν στον αυλόγυρο του ναού το κουρμπάνι, κρέας με σιτάρι, ρύζι ή πατάτες, και το μοιράζουν μετά τη Θεία Λειτουργία. Εκεί παραβρίσκονται όλοι. Χορεύουν, πίνουν και τραγουδούν για ώρες.\nΓρεβενά: Γιορτή στο ψηλότερο χωριό της Ελλάδας\nΣτο ψηλότερο χωριό της Ελλάδας, τη Σαμαρίνα, χιλιάδες προσκυνητές καταφθάνουν στη Μεγάλη Παναγιά για να πανηγυρίσουν σε ένα γλέντι που κρατάει τρεις ολόκληρες ημέρες. Οι Σαμαρινιώτες έχουν τον δικό τους μοναδικό χορό, που ονομάζεται Τσιάτσιο και κλέβει την παράσταση στο προαύλιο της εκκλησίας της Μεγάλης Παναγιάς. Το ίδιο σκηνικό στήνεται και στη γειτονική Αβδέλλα, όπου για πέντε ημέρες η πλατεία του χωριού σφύζει από ζωή.\nΠανηγύρι στο Βίδι Τροιζηνίας\nΣτην περιοχή της Τροιζηνίας, στο παραθαλάσσιο Βίδι, βρίσκεται ο Ιερός Ναός Κοιμήσεως της Θεοτόκου. Κάθε χρόνο τον Δεκαπενταύγουστο εκεί γίνεται παραδοσιακό πανηγύρι με τη συμμετοχή ντόπιων, αλλά και δεκάδων επισκεπτών.\nΠανηγύρι στη Χασιά Αττικής\nΌλοι όσοι μένουν τον Δεκαπενταύγουστο στην Αθήνα έχουν τη δυνατότητα να παρακολουθήσουν τις κατανυκτικές Λειτουργίες στη Μονή της Παναγίας των Κλειστών. Ακολουθεί λαμπρό πανηγύρι σε κατάφυτο περιβάλλον, σε υψόμετρο 410 μ., στα βόρεια της Φυλής. Η σημαντική αυτή μονή χρονολογείται τον 12ο αιώνα. Στην αρχή λειτούργησε ως ανδρικό μοναστήρι και από το 1932 ανασυστάθηκε ως γυναικεία μονή.\nΤο γνωστό πανηγύρι στη Μονή Φανερωμένης, στη Σαλαμίνα\nΣτη Μονή Φανερωμένης, στη Σαλαμίνα, οργανώνεται ένα μεγάλο πανηγύρι από τις 19 έως τις 25 Αυγούστου. Η περιφορά της εικόνας γίνεται το πρωί της 23ης Αυγούστου, με τη συνοδεία του Λιμενικού Σώματος. Οι ετοιμασίες για το μεγάλο πανηγύρι που στήνεται γύρω από τη μονή ξεκινούν από τις 19 του μήνα. Πλήθος εθελοντών βοηθά στη διεξαγωγή των εκδηλώσεων, στον καθαρισμό του μοναστηριού, στον στολισμό και στην εξυπηρέτηση του κόσμου. Επιπλέον, από τις 21 έως τις 23 Αυγούστου δίνεται συσσίτιο σε απόρους. Τέλος, στα κελιά της μονής μπορούν να φιλοξενηθούν αρκετοί προσκυνητές.\nΚεφαλλονιά, Παναγία, Παναγία Σουμελά, Λέσβος, Θεοτόκος, Τήνος, Χίος, Σέριφος, Ιωάννινα, Πάρος, Κοζάνη, Πανήγυρεις Αυγούστου, Έθιμα Αυγούστου, Κοίμηση της Θεοτόκου, Μήλος, Τζιά, Φολέγανδρος, Νίσυρος, Κάσος, Αμοργός, Κάρπαθος, Κουφονήσια, Ικαρία, Λειψοί, Αστυπάλαια, Κάλυμνος, Ζαγοροχώρια, Τεγέα, Σαλαμίνα, Φέρες, Θάσος, Βίδι Τροιζηνίας, Χασιά,


Τέσσερα από τα πιο εμβληματικά έργα του Μάνου Χατζιδάκι –Ο κύκλος του C.N.S., Ο καπετάν Μιχάλης, Το καταραμένο φίδι, Το χαμόγελο της Τζοκόντας– χορογραφούνται από τον Κωνσταντίνο Ρήγο και παρουσιάζονται από το Μπαλέτο της Εθνικής Λυρικής Σκηνής σε μια ενιαία παράσταση με τίτλο Χορός με τη σκιά μου, σε μουσική διεύθυνση Λουκά Καρυτινού. Ο Μάνος Χατζιδάκις έχει ορίσει το τοπίο της ελληνικής μουσικής και του σύγχρονου ελληνικού πολιτισμού όσο ελάχιστοι. Οι αναζητήσεις του αλλά και οι επιρροές του τον οδήγησαν σε πολλές και διαφορετικές διαδρομές. Δεν θα ήταν υπερβολή να πει κανείς ότι οι καρποί της δημιουργικής του σποράς μπορούν να βρεθούν στα τέσσερα σημεία του ορίζοντα. Από το τοπίο αυτό εμπνεύστηκε ο Κωνσταντίνος Ρήγος για τη νέα του χορογραφία, στην οποία θα περιηγηθεί στα τέσσερα σημεία του ορίζοντα του χατζιδακικού έργου, εντάσσοντας ισάριθμα εμβληματικά έργα σε μια σπονδυλωτή παράσταση.\nΟ κύκλος του C.N.S. (1954) –έργο για βαρύτονο και πιάνο σε ποίηση του συνθέτη, το οποίο γράφτηκε για τον θάνατο του νεαρού Ετιέν Ραίριχ Μόριτς– συμβολίζει τον βορρά, το αφαιρετικό τοπίο της «ερημικής παραλίας», την έρημη χώρα του θανάτου. Ο καπετάν Μιχάλης (1966) –η μουσική για τη θεατρική διασκευή του ομώνυμου μυθιστορήματος του Νίκου Καζαντζάκη– συμβολίζει το νότο, με το μεσογειακό, άνυδρο τοπίο, τον άνεμο που πέφτει ερωτικά πάνω στα σώματα, τη μορφή του καζαντζακικού άντρα που έχει μέγεθος μεγαλύτερο από το πραγματικό. Το καταραμένο φίδι (1949) –η σουίτα μπαλέτου για δύο πιάνα που ο συνθέτης έγραψε για το Ελληνικό Χορόδραμα– είναι η ανατολή, μια χώρα των σκιών και του παραμυθιού, όπου το παλιό και το καινούριο συνυπάρχουν αλληλοσπαρασσόμενα. Το χαμόγελο της Τζοκόντας (1965) –το έργο ορόσημο για τη μεταπολεμική ελληνική δημιουργία– είναι η δύση, μια σπουδή του συνθέτη πάνω στην ιστορία της δυτικής μουσικής, αλλά και μια άσκηση προσωπικής συνθετικής πειθαρχίας.\nΟ Κωνσταντίνος Ρήγος εκτός από τη χορογραφία υπογράφει και το σκηνικό της παράστασης, με τη συνεργασία της Μαίρης Τσαγκάρη. Τα κοστούμια σχεδιάζουν οι Deux Hommes, τους φωτισμούς ο Χρήστος Τζιόγκας και το βίντεο ο Βασίλης Κεχαγιάς. Συμμετέχουν οι Α΄ Χορευτές, οι Σολίστ, οι Κορυφαίοι και το Corps de ballet της Εθνικής Λυρικής Σκηνής. Συμμετέχουν ο πιανίστας Θοδωρής Τζοβανάκης, ο βαρύτονος της ΕΛΣ Διονύσης Σούρμπης και μουσικό σύνολο.\nΣτις 9, 10, 16, 17, 24 Νοεμβρίου, στις 8μμ, (Κυριακές 6.30μμ), στην Αίθουσα Σταύρος Νιάρχος της ΕΛΣ στο Κέντρο Πολιτισμού Ίδρυμα Σταύρος Νιάρχος. Τιμές εισιτηρίων: από 15 έως 70 ευρώ, φοιτητικό, παιδικό 12 ευρώ, περιορισμένης ορατότητας 10 ευρώ.\nΟ χαρισματικός Ομάρ Φαρούκ Τεκμπιλέκ\nΟ Ομάρ Φαρούκ Τεκμπιλέκ είναι ένας από τους πιο αγαπημένους καλλιτέχνες στην Έλλαδα, ένας χαρισματικός μουσικός ο οποίος παίζει νέι, ζουρνά, μπαγλαμά, ούτι και κρουστά. Είναι ένας από τους σπουδαιότερους πρεσβευτές της ανατολίτικης μουσικής, ένας χαρισματικός οργανοπαίκτης της Μεσογείου που πλέον ζει και δημιουργεί μόνιμα στη Νέα Υόρκη. Η μουσική του Ομάρ Φαρούκ Τεκμπιλέκ έχει τις ρίζες της βαθιά στην παράδοση, αλλά και σημαντικές επιρροές από σύγχρονα μουσικά ιδιώματα. Η έμπνευσή του απορρέει από το μυστικισμό, την παράδοση, το ρομαντισμό και τη φαντασία. Αντιμετωπίζοντας τον εαυτό του σαν αγγελιοφόρο της ειρήνης, επιδιώκει να συνεργάζεται με μουσικούς από διάφορες χώρες. Η συνάντησή του με τον διάσημο μουσικό και κιθαρίστα Μπρίαν Κιν και την σπουδαία τραγουδίστρια του Ισραήλ Γιασμίν Λεβί είναι μια ξεχωριστή στιγμή για τους φίλους της μουσικής του κόσμου.\nΟ Μπρίαν Κιν και ο Ομάρ Φαρούκ Τεκμπιλέκ συναντήθηκαν το 1987, όταν ο πρώτος τον ανακάλυψε να παίζει μουσική σε μια λέσχη που ονομάζεται Fazil’s στη Νέα Υόρκη. Από τότε μαζί του ηχογράφησε έξι δίσκους και οι συναυλίες - συνεργασίες τους τον έκαναν γνωστό σε όλο το κόσμο.\nΗ Λέβι είναι διάσημη ισραηλινή ερμηνεύτρια η οποία γεννήθηκε και μεγάλωσε στο κέντρο της Ιερουσαλήμ. Τα τραγούδια της, τα ερμηνεύει στα ισπανο-εβραϊκά. Έγινε γνωστή με την ερμηνεία σεφαραδίτικης μουσικής, που μετρά περισσότερα από 500 χρόνια ιστορίας. Έχει ταξιδέψει τραγουδώντας στην Ευρώπη, την Τουρκία, το Ισραήλ, τις Ηνωμένες Πολιτείες, μοιράζοντας ακούσματα από Ladino (ισπανό-εβραϊκή μουσική), από φλαμένγκο, αλλά και από δικά της κομμάτια. Στην Ελλάδα έχει συνεργαστεί με την Ελένη Βιτάλη, το Γιάννη Κότσιρα, το Γιώργο Νταλάρα αλλά και το Γιάννη Χαρούλη και υποδύθηκε την διάσημη ελληνίδα ρεμπέτισσα Ρόζα Εσκενάζι σε ντοκιμαντέρ για τη ζωή της.\nΤην Τετάρτη 13 Νοεμβρίου, στις 8.30μμ, στο Christmas Theater, Κλειστό ολυμπιακό στάδιο Γαλατσίου (Βεΐκου). Τιμές εισιτηρίων: (θεατρικά καθίσματα) 58, 48, 38 ευρώ, (καθίσματα κερκίδας) 28 ευρώ, κανονικό 14 ευρώ, παιδικό, εφηβικό, φοιτητικό, 65+, ανέργων, πολυτέκνων 7 ευρώ.\nΜπερλιόζ και Βάγκνερ: για τον έρωτα…\nΟι Μουσικοί της Καμεράτας - Ορχήστρας των Φίλων της Μουσικής ανοίγουν τον κύκλο των συναυλιών τους με τρία αριστουργήματα της εποχής του Ρομαντισμού, ερμηνευμένα από δύο διεθνώς διακεκριμένες ελληνίδες καλλιτέχνιδες: τη μεσόφωνο Μαίρη Έλεν Νέζη και τη μαέστρο Ζωή Ζενιώδη. Τρία έργα από την πένα των μεγάλων ρομαντικών, Εκτόρ Μπερλιόζ και Ρίχαρντ Βάγκνερ, με αφορμή τον έρωτα.\nO περίφημος κύκλος Καλοκαιρινές νύχτες είναι ένα από τα πιο δημοφιλή έργα Εκτόρ Μπερλιόζ. Ο κορυφαίος γάλλος συνθέτης γράφει αυτά τα έξι τραγούδια, αρχικά για φωνή και πιάνο, πάνω σε ποίηση Θεόφιλου Γκοτιέ επιδιώκοντας να αποδώσει μουσικά, μέσα από τις λεπτεπίλεπτες ερωτικές μελωδίες του, την αγάπη στην πιο εξιδανικευμένη μορφή της.\nΤα τέσσερα από τα Πέντε τραγούδια σε ποίηση της Ματθίλδης Βέζεντονκ ο Βάγκνερ τα έγραψε την εποχή που συνέθετε τη διάσημη όπερά του Τριστάνος και Ιζόλδη. Τον μεγάλο συνθέτη φιλοξενούσε τότε στη βίλα του στη Ζυρίχη ο Ότο Βέζεντονκ, ο οποίος ήταν ένας από τους υποστηρικτές του σπουδαίου γερμανού μουσουργού. Η σύζυγος του Βέζεντονκ, Ματθίλδη, ήταν εκείνη που έγραψε τα ερωτικά ποιήματα τα οποία ενέπνευσαν στον Βάγκνερ την υπέροχη μουσική αυτών των πέντε φωνητικών κομψοτεχνημάτων. To έξοχο συμφωνικό ποίημα Ειδύλλιο του Ζίγκφριντ είναι ίσως το πιο πολυπαιγμένο έργο του Ρίχαρντ Βάγκνερ, εκτός από τις μεγάλες όπερες, και είναι κι αυτό δώρο γενεθλίων: αυτή τη φορά στην αγαπημένη του σύζυγο Κόζιμα, που μόλις είχε γεννήσει τον γιο τους Ζίγκφριντ.\nΗ αρχιμουσικός Ζωή Ζενιώδη εμφανίζεται τακτικά με σημαντικές ορχήστρες σε Ευρώπη, Ασία και Αμερική. Είναι καλλιτεχνική διευθύντρια του Μεγάρου Μουσικής Θεσσαλονίκης και έχει διατελέσει καλλιτεχνική διευθύντρια και αρχιμουσικός ορχηστρικών συνόλων και φεστιβάλ στην Ελλάδα και την Αμερική. Από το 2016 είναι μέλος του Ινστιτούτου Γυναικών Μαέστρων της Όπερας του Ντάλας.\nΟι Μουσικοί της Καμεράτας - Ορχήστρας των Φίλων της Μουσικής αποτελoύν σήμερα έναν από τους πιο δραστήριους φορείς του σύγχρονου ελληνικού πολιτισμού. Η Ορχήστρα, γνωστή εκτός Ελλάδας με τη διεθνή ονομασία Armonia Atenea –που υποδηλώνει και την αθηναϊκή της προέλευση–, έχει αναπτύξει αξιοθαύμαστη δραστηριότητα, στην οποία ο διεθνής Τύπος αναφέρεται συχνά ως «το ελληνικό θαύμα». Μέχρι το Δεκέμβριο οι φίλοι του γνωστού αθηναϊκού συνόλου θα έχουν την ευκαιρία να παρακολουθήσουν τρεις ακόμη συναυλίες των Μουσικών της Καμεράτας – Ορχήστρας των Φίλων της Μουσικής: στις 23/11 («Άξιον εστί» του Μίκη Θεοδωράκη), στις 12/12 («Μαινόμενος Ορλάνδος» του Αντόνιο Βιβάλντι σε συναυλιακή μορφή) και στις 23/12 («Ο Πέτρος και ο Λύκος» του Σεργκέι Προκόφιεφ και «Το καρναβάλι των ζώων» του Καμίγ Σαιν-Σανς»).\nΤην Πέμπτη 14 Νοεμβρίου, στις 8.30μμ, στο Μέγαρο Μουσικής Αθηνών, αίθουσα Χρήστος Λαμπράκης. Τιμές εισιτηρίων: από 12 έως 35 ευρώ, 9 ευρώ (φοιτητές, νέοι έως 25 ετών, άνεργοι, πολύτεκνοι, ΑμεΑ, 65+).


Frozen yogurt τριαντάφυλλο με κραμπλ ελληνικού καφέ - CityWoman\nΜας τρέχουν τα σάλια από την... φωτογραφία και μόνο!\nΗ γνωστή από τις τηλεοπτικές της εμφανίσεις κι όχι μόνο, η αγαπημένη μας Ιωάννα Σταμούλου, η "μαμά" του Sweetly.gr, μας συστήνει το γνωστό frozen yogurt με διαφορετικό τρόπο... υπέροχο!\nΠαγωμένο γιαούρτι, αλλά από το αληθινό που θα φτιάξετε πανεύκολα χτυπώντας το στο μίξερ για 15 ολόκληρα λεπτά με ζάχαρη άχνη. Τόσο απλά! Δώστε του το άρωμα που θέλετε. Εγώ σκέφτηκα να του δώσω τριανταφυλλί χρώμα κι άρωμα και να το σερβίρω με τραγανά ψίχουλα με άρωμα ελληνικού καφέ. Αδυναμίες είναι αυτές…\n40γρ. ελληνικός καφές\n125γρ. ζάχαρη καστανή\n125γρ. βούτυρο που έχετε αφήσει να μαλακώσει λίγο εκτός ψυγείου\n1 κιλό γιαούρτι στραγγιστό πλήρες λιπαρών\n400γρ. ζάχαρη άχνη\n125γρ. σοκολάτα ψιλοκομμένη\n1 ελληνικό καφεδάκι με μια κουταλιά καφέ και μία ζάχαρη\nΧτυπάτε στο μίξερ το γιαούρτι με την άχνη ζάχαρη και το ανθόνερο για 15 λεπτά. Προσθέτετε το σιρόπι τριαντάφυλλο και χτυπάτε για λίγο ακόμη να πάρει ομοιογενές ροζ χρώμα το μείγμα. Το μεταφέρετε σε μεταλλικό μπολ με καπάκι και το αφήνετε στην κατάψυξη να παγώσει καλά. Στο ενδιάμεσο το βγάζετε και το ανακατεύετε με αβγοδάρτη 2 φορές για να αφρατέψει.\nΕτοιμάζετε και το crumble: Προθερμαίνετε το φούρνο στους 180οC Ανακατεύετε σε ένα μπολ το αλεύρι με τη ζάχαρη και τον ελληνικό καφέ. Προσθέτετε το βούτυρο σε κυβάκια κι αρχίζετε να ανακατεύετε με τα δάχτυλα μέχρι να αποκτήσετε μια ζύμη σαν ψίχουλα. Δεν πρέπει να γίνει ομοιογενής η ζύμη, αλλά να μείνει ψιχουλιαστή.\nΣτρώνετε ένα ρηχό ταψί με χαρτί ψησίματος και απλώνετε ομοιόμορφα το crumble πάνω του. Ψήνετε τα ψίχουλα μέχρι να αποκτήσουν χρυσαφένιο χρώμα. Ξεφουρνίζετε κι αφήνετε να σκληρύνουν και να γίνουν τραγανά.\nΕτοιμάζετε και το σιρόπι. Φτιάχνετε τον ελληνικό καφέ, τον σερβίρετε σε φλιτζάνι και περιμένετε να καθίσει το κατακάθι. Βάζετε την κρέμα γάλακτος στο ίδιο μπρίκι να πάρει βράση και την ψιλοκομμένη σοκολάτα σε μπολ. Ρίχνετε την καυτή κρέμα στη σοκολάτα κι ανακατεύετε να λιώσει, προσθέτοντας και τον ελληνικό καφέ. Αφήνετε το σιρόπι να κρυώσει.\nΌταν θέλετε να σερβίρετε αφήνετε το παγωμένο γιαούρτι 10 λεπτά εκτός κατάψυξης. Βάζετε σε ένα μπολ λίγο κραμπλ και συμπληρώνετε από πάνω 2-3 μπάλες παγωτό γιαούρτι. Συμπληρώνετε με κραμπλ και σιρόπι σοκολάτας και σερβίρετε.\nΡεβεγιόν: Τέλειο μακιγιάζ μέχρι το άλλο πρωί - Έτσι θα το πετύχεις!


13 Σεπτεμβρίου 2020 - 07:24\nΟι 25 άνθρωποι αποβιβάστηκαν αργά το Σάββατο στο λιμάνι του Ποτσάλο της Σικελίας, για λόγους υγείας, δίνοντας τέλος σε έναν "εφιάλτη", ανέφερε η ανακοίνωση. "Το μακρύτερο σε διάρκεια και πιο ντροπιαστικό αδιέξοδο στην ευρωπαϊκή ναυτική ιστορία τελειώνει", ήταν το tweet της Mediterranea μετά την αποβίβαση.\nΟι μετανάστες είχαν μεταφερθεί την Παρασκευή στο Mare Jonio, σκάφος της Μediterranea, από το τάνκερ Maersk Etienne. Το πλήρωμα του δανέζικου δεξαμενόπλοιου στις 4 Αυγούστου στα ανοιχτά των ακτών της Μάλτας διέσωσε τους μετανάστες, συμπεριλαμβανομένης μιας εγκύου γυναίκας, από μια ξύλινη λέμβο που έπλεε για μέρες στη θάλασσα και βυθίστηκε αμέσως μετά την επιχείρηση διάσωσης. Οι άνθρωποι πάνω στο πλοίο ήταν "σε σοβαρές ψυχο-σωματικές συνθήκες που καθιστούσαν αδύνατο για αυτούς να παραμείνουν στο δεξαμενόπλοιο", ανέφερε η Μediterranea μετά τη μεταφορά.\nΚαμία από τις αρχές της Μάλτας, της Ιταλίας και της Λιβύης δεν επέτρεπαν στους μετανάστες να αποβιβαστούν στα εδάφη τους, σύμφωνα με την Maersk Tankers, τη διαχειρίστρια εταιρεία της Maersk Etienne. "Αυτός ο 40ημερος αποκλεισμός είναι ανυπόφορος", ανέφερε με tweet της η γαλλική ΜΚΟ SOS Mediterranee, καλώντας χώρες της Ευρωπαϊκής Ενωσης να βρουν λύση για σχεδόν 300 μετανάστες που βρίσκονται πάνω σε ένα πλοίο που διαχειρίζεται η ισπανική οργάνωση Open Arms.


Άδωνις:Πρόγραμμα επιδότησης ασφαλιστικών εισφορών για start up- Αναπτυξιακή Τράπεζα για μικρομεσαίους | Bank Wars - Τράπεζες\nΆδωνις:Πρόγραμμα επιδότησης ασφαλιστικών εισφορών για start up- Αναπτυξιακή Τράπεζα για μικρομεσαίους\nΕυρωπαϊκό πρόγραμμα επιδότησης των ασφαλιστικών εισφορών για τις start up επιχειρήσεις θα ενεργοποιήσει το υπουργείο Επενδύσεων και Ανάπτυξης, ενώ το επόμενο τρίμηνο θα ενεργοποιηθούν η Αναπτυξιακή Τράπεζα και τα εγγυοδοτικά εργαλεία για τις μικρομεσαίες επιχειρήσεις.\nΑυτό γνωστοποίησε ο υπουργός Ανάπτυξης και Επενδύσεων, Άδωνις Γεωργιάδης, σε συνέντευξή του σήμερα στην ΕΡΤ1.\nΓια το αν θα έρθει η Volkswagen στην Ελλάδα, ο κ. Γεωργιάδης υπογράμμισε ότι υπάρχει ενδιαφέρον από μεριάς της κυβέρνησης, ωστόσο για να γίνουν ανακοινώσεις θα πρέπει να υπάρχει συγκεκριμένο αποτέλεσμα. “Η ελληνική κυβέρνηση, ο πρωθυπουργός, εγώ ως υπουργός Ανάπτυξης και Επενδύσεων και ο αρμόδιος υφυπουργός για την εξωστρέφεια, ο κύριος Φραγκογιάννης, έχουμε ήδη δείξει ζωηρό ενδιαφέρον για αυτό το θέμα. Για να κάνω ανακοινώσεις, θα πρέπει να έχω αποτέλεσμα. Σας λέω όμως ότι και η Ελλάδα έχει μπει σε αυτή τη διεκδίκηση”, ανέφερε.\nΣχολιάζοντας την επικαιρότητα ο υπουργός είπε για την παρέμβαση του Κώστα Καραμανλή: “Η παρέμβαση του πρώην πρωθυπουργού μετά από αρκετό διάστημα ήταν σημαντική. Όλοι παρακολουθούμε το τι λέει ο Κώστας Καραμανλής με πολύ μεγάλο ενδιαφέρον. Έχει μεγάλη πολιτική εμπειρία και ειδικά στην εξωτερική πολιτική χάραξε γραμμές και άφησε παρακαταθήκες. Κρατώ δύο στοιχεία από την παρέμβασή του: Τη μεγάλη του στήριξη στην κυβέρνηση του Κυριάκου Μητσοτάκη και τις δόκιμες ανησυχίες του για το θέμα των ελληνοτουρκικών σχέσεων”.\nΓια την προκαταρκτική επιτροπή για τη Novartis ο υπουργός τόνισε ότι δεν είναι μέλος της Προκαταρκτικής Επιτροπής, “κατά συνέπεια δεν μπορώ να σας πω τίποτα για το τι θα γίνει” και προσέθεσε: “Έχω εμπιστοσύνη στους συναδέλφους μου που είναι μέλη της Επιτροπής. Δεν θέλω να παρέμβω”.\n“Έχω την ακλόνητη πεποίθηση ότι η υπόθεση της Novartis απασχολεί ελάχιστους συμπολίτες μας, ολοένα και λιγότερους, ενώ αντίθετα η αγωνία τους να βρουν δουλειά τα παιδιά τους, να επιστρέψουν από το εξωτερικό και να αυξηθεί ο μισθός τους, είναι πραγματικές αγωνίες, τις οποίες η Κυβέρνηση και εγώ προσωπικά ως Υπουργός Ανάπτυξης και Επενδύσεων οφείλουμε να εργαστούμε σκληρά για να ικανοποιήσουμε” ανέφερε επίσης.\nΓια τις χρεώσεις των τραπεζών ο υπουργός είπε ότι από μέρους της κυβέρνησης, το αίτημα ανάκλησης των αυξήσεων δεν έγινε για λόγους λαϊκίστικους και αναμένεται η απάντηση των τραπεζών. “Στη συνάντηση που είχαμε με το προεδρείο της Ένωσης Ελληνικών Τραπεζών, ο πρωθυπουργός έθεσε ορισμένα ζητήματα. Ένα από αυτά ήταν και η ανάκληση των αυξήσεων που πρόσφατα ανακοινώθηκαν. Το αίτημα ανακλήσεως δεν έγινε για λόγους λαϊκίστικους. Είμαστε μία κυβέρνηση που λύνει θέματα για τις τράπεζες, που πυροδοτεί την ανάπτυξη του ΑΕΠ, άρα μέσω αυτής αυξάνονται τα κέρδη και των τραπεζών. Σε αυτό το περιβάλλον μιας φιλικής προς το επιχειρείν κυβέρνησης και άρα ευνοϊκότερο για τις τράπεζες που ήδη απολαμβάνουν και χαμηλότερα επιτόκια, δεν δικαιολογούνται αυξήσεις για τους πολίτες. Δεσμεύτηκαν να το επανεξετάσουν και περιμένουμε σύντομα τις ανακοινώσεις τους”.\nΓια την αναβάθμιση από την Standard & Poor΄s και την πρόωρη αποπληρωμή των δανείων του ΔΝΤ ο υπουργός Ανάπτυξης Επενδύεων σημείωσε ότι πρόκειται για προϊόν σκληρής εργασίας και όχι αυτονόητη εξέλιξη.\nΣυγκεκριμένα ανέφερε: “Θα ήθελα δημοσίως να επαινέσω τον υπουργό Οικονομικών, κ. Σταϊκούρα για τις δύο σημαντικές επιτυχίες που είχε το υπουργείο του, επιτυχίες που αντανακλούν σε όλη την Ελλάδα και σε όλη την κυβέρνηση. Η μία είναι η αναβάθμιση από την Standard & Poor’s κι έτσι η Ελλάδα πλησιάζει πλέον στην επίτευξη του στόχου για την επενδυτική βαθμίδα. Αυτό είναι προϊόν σκληρής εργασίας και όχι αυτονόητη εξέλιξη. Και εχθές είχαμε την έγκριση από τους Ευρωπαίους για την πρόωρη αποπληρωμή των δανείων του Διεθνούς Νομισματικού Ταμείου. Αυτή η απόφαση θα μας δώσει την δυνατότητα να αντικαταστήσουμε τα πολύ ακριβότερα δάνεια του Διεθνούς Νομισματικού Ταμείου, να εξοικονομήσουμε χρήματα για τον Έλληνα φορολογούμενο από τη διαφορά επιτοκίου και να μεγαλώσουμε την απεξάρτησή μας από το Διεθνές Νομισματικό Ταμείο”.\nΑναπτυξιακή Τράπεζα και εγγυοδοτικά εργαλεία για τις μικρομεσαίες επιχειρήσεις\nΤο επόμενο τρίμηνο θα ενεργοποιηθούν η Αναπτυξιακή Τράπεζα και τα εγγυοδοτικά εργαλεία για τις μικρομεσαίες επιχειρήσεις, γνωστοποίησε ο κ. Γεωργιάδης, επίσης μιλώντας στην ΕΡΤ1. Συγκεκριμένα ανέφερε:\n“Με την ενεργοποίηση της Αναπτυξιακής Τράπεζας και τα εγγυοδοτικά εργαλεία για τις μικρομεσαίες επιχειρήσεις τα οποία σχεδιάζουμε και θα ενεργοποιηθούν το επόμενο τρίμηνο, θα μπορούμε να μοχλεύουμε πάρα πολλά λεφτά στην ελληνική οικονομία για τη μικρομεσαία επιχείρηση.\nΘα εγγυόμαστε δηλαδή δάνεια μικρομεσαίων επιχειρήσεων έτσι ώστε επιχειρήσεις που σήμερα δεν είναι σε βαθμίδα που τους καθιστά αξιόχρεους για να δανειοδοτούνται από τις τράπεζες, με τη δική μας εγγύηση να ανεβαίνουν βαθμίδα και να αποκτούν πρόσβαση στον τραπεζικό δανεισμό, αρκεί να έχουν ένα καλό επιχειρηματικό σχέδιο”.\nΕπίσης, ανέφερε ότι ανασχεδιάζεται το ΕΣΠΑ “για να αποδεσμεύσουμε πόρους από εκεί που δεν απορροφώνται και να τους μεταφέρουμε εκεί που απορροφώνται”. Επέκρινε την κυβέρνηση ΣΥΡΙΖΑ ότι “μας άφησε υπερδεσμευμένο το ΕΣΠΑ σε ποσοστό άνω του 100% και μάλιστα σε προγράμματα που δεν έχουν ζήτηση, γι΄ αυτό κινδυνεύουμε να έχουμε απώλεια χρημάτων” και προσέθεσε: “Η διαδικασία ανασχεδιασμού του ΕΣΠΑ δεν είναι μονομερής από την ελληνική κυβέρνηση. Γίνεται μέσω αιτήματος στην Ευρωπαϊκή Ένωση και χρειάζεται αρκετούς μήνες για να τελεσφορήσει”.\nΓια το πρόγραμμα ΕΞΟΙΚΟΝΟΜΩ ΙΙ υπογράμμισε ότι αναζητούνται επιπλέον πόροι ώστε να ενταχθούν στο πρόγραμμα όλοι όσοι υπέβαλαν αίτηση. “Το ΕΞΟΙΚΟΝΟΜΩ ΙΙ, παρά τα όσα διέδιδαν οι Κασσάνδρες, και το προχωρήσαμε και είχε μεγάλη επιτυχία καθώς χιλιάδες συμπολίτες μας μπόρεσαν να επωφεληθούν από αυτό. Είμαστε σε συνεργασία με τον συναρμόδιο υπουργό Περιβάλλοντος και Ενέργειας, κ. Χατζηδάκη και τους Περιφερειάρχες και αναζητούμε επιπλέον πόρους ώστε να ενταχθούν στο πρόγραμμα όλοι όσοι υπέβαλαν αίτηση” σημείωσε ο υπουργός\nΤέλος, για τις start up επιχειρήσεις ανέφερε: “Θέλουμε να δώσουμε μεγάλη βάση στην καινοτομία, γι΄ αυτό σκοπεύουμε με τον υφυπουργό μου, κ. Τσακίρη, να ενεργοποιήσουμε ευρωπαϊκό πρόγραμμα επιδότησης των ασφαλιστικών εισφορών για τις start up επιχειρήσεις. Όπως εξήγγειλε ο κ. πρωθυπουργός στις προγραμματικές του δηλώσεις, το να μετατραπεί η Ελλάδα σε κέντρο καινοτομίας είναι μεγάλη διέξοδος για το μέλλον των παιδιών μας. Μπορούμε να αξιοποιήσουμε συγκριτικά μας πλεονεκτήματα και θα αξιοποιήσουμε και τα ευρωπαϊκά χρήματα προς αυτήν την κατεύθυνση”.\nΚύμα καύσωνα: Μέτρα προστασίας για τους εργαζόμενους


ΘΡΗΝΟΣ: Σκοτώθηκε ο 23χρονος ποδοσφαιριστής της Βουλιαγμένης Γιώργος Χάλαρης Παλλήνη Press | Ανθούσα-Γέρακας-Παλλήνη | Το πρώτο blog της πόλης !!!\nΘΡΗΝΟΣ: Σκοτώθηκε ο 23χρονος ποδοσφαιριστής της Βουλιαγμένης Γιώργος Χάλαρης\nWritten By Pallini Press on Παρασκευή, 7 Αυγούστου 2015 | 3:08 μ.μ.\nΣε θανατηφόρο δυστύχημα που συνέβη τα χαράματα της Τρίτης 4 Αυγούστου στην περιοχή Ημεροβιγλίου Σαντορίνης, σκοτώθηκε ο 23χρονος ποδοσφαιριστής της Βουλιαγμένης Γιώργος Χάλαρης, ο οποίος επέβαινε σε δίτροχο, μαζί με ένα φίλο του συνεπιβάτη. Η μηχανή συγκρούσθηκε με αυτοκίνητο τύπου Smart.\nΟ Χάλαρης, από την Οία, όπου και εργαζόταν (σε ξενοδοχείο), εξέπνευσε ενώ ο συνομήλικος συνεπιβαίνων φίλος του από την Αθήνα, διακομίσθηκε εσπευσμένα και διασωληνωμένος σε νοσοκομείο των Αθηνών.\nΑναπάντεχα, η ποδοσφαιρική οικογένεια του Α.Ο. Βουλιαγμένης και της Ανατολικής Αττικής βυθίστηκε στο πένθος.\nΗ εξόδιος ακολουθία του νεαρού ποδοσφαιριστή εψάλη προχθές Τετάρτη 5/8, στον ιερό ναό Κοιμήσεως της Θεοτόκου, στο Κίτσι Κορωπίου.\nΓια την τραγική απώλεια του Γιώργου Χάλαρη, εξέδωσαν ανακοινώσεις η ΕΠΣΑΝΑ, ο Α.Ο. Βουλιαγμένης, οι Νικητές Μεσογείων, οι παίκτες του Κεραυνού Κερατέας και άλλοι.\n* Η ανακοίνωση της ΕΠΣΑΝΑ: «Ο πρόεδρος Γιώργος Παπαμακάριος και το Δ.Σ. της Ένωσης εκφράζουν τα βαθύτερα συλλυπητήρια προς τους συγγενείς και τους οικείους του ποδοσφαιριστή του Α.Ο. Βουλιαγμένης Γιώργου Χάλαρη».\n* Η ανακοίνωση της Βουλιαγμένης: «Έφυγε από κοντά μας στα 23 του χρόνια, ένα από τα καλύτερα παιδιά που έχουν περάσει από τον Α.Ο. Βουλιαγμένης. Ο Γιωργάκης μας, ο Γιώργος ο Χάλαρης, χάθηκε σε τροχαίο δυστύχημα στην Σαντορίνη. Ένα παιδί μάλαμα, που ποτέ του δεν διαμαρτυρήθηκε, ποτέ του δεν δυστρόπησε, ήταν πάντα σοβαρός, ένας πραγματικός Κύριος! Καλό Παράδεισο Γιωργάκη μας, θα σε θυμόμαστε για πάντα».\n* Η ανακοίνωση των Νικητών Μεσογείων: «Η οικογένεια των Νικητών Ανθούσας εκφράζει την οδύνη και τα θερμά συλλυπητήρια στους συγγενείς του αδικοχαμένου 23χρονου ποδοσφαιριστή του Α.Ο. Βουλιαγμένης Γιώργου Χάλαρη, που έχασε τη ζωή του σε τροχαίο δυστύχημα στη Σαντορίνη. Ο Θεός να τον αναπαύσει και να δίνει κουράγιο σε όλη την οικογένεια της Βουλιαγμένης».\n* Η ανακοίνωση των παικτών του Κεραυνού: «Οι ποδοσφαιριστές του Κεραυνού Κερατέας θέλουν να εκφράσουν τα θερμά τους συλλυπητήρια στην οικογένεια του Γιώργου Χάλαρη, ο οποίος έφυγε τόσο άδικα από τη ζωή σε ηλικία μόλις 23 ετών. Ήταν ένα εξαιρετικό παιδί, το οποίο είχαμε την τύχη να έχουμε στην ομάδα μας και του ευχόμαστε καλό ταξίδι. Γιώργο Χάλαρη, πάντα η ψυχή σου θα βρίσκεται στην οικογένεια του Κεραυνού».\nΑναρτήθηκε από Pallini Press στις 3:08 μ.μ.


Το δημόσιο αίσθημα, αισθητά προβληματικό – Παραθυρο\nΜία ακόμη υπέροχη μέρα ξημέρωσε στο νησί των Αγίων όταν συμπολίτες μας αντίκρισαν για πρώτη φορά διαδικτυακά μια σειρά έργων του Γιώργου Γαβριήλ. Ο κ. Γαβριήλ, ζωγράφος, ανέβασε στην προσωπική του σελίδα στο facebook μια νέα σειρά έργων στην οποία απεικονίζονται πρόσωπα από τη σύγχρονη Ιστορία της Κύπρου [Γεώργιος Γρίβας, Νίκος Αναστασιάδης], η μορφή του θρησκευτικού -ενίοτε και πολιτικού- ηγέτη της νήσου και η μορφή του Χριστού έτσι όπως επιβλήθηκε μέσω της δυτικής τέχνης. Αυτές οι μορφές δεν απεικονίζονται απλώς, αλλά προκαλούνται. Ένας σκύλος ουρεί στα πόδια του Γρίβα κι ένας άλλος στα άμφια του Αρχιεπισκόπου. Σε ένα έργο, ένας άνθρωπος αφαιρεί την ίδια τη ζωή του, την ώρα του τηλεοπτικού διαγγέλματος του Προέδρου Αναστασιάδη. Ο δε Χριστός, πρόσφυγας, Ομονοιάτης, μοτοσυκλεττιστής.\nΟι εικόνες κάνουν τον γύρο του μικρόκοσμου μας και η ζωή του ζωγράφου κινδυνεύει μετά από διατυπωμένες απειλές από ανθρώπους που θεωρούν ότι τα έργα του προσβάλλουν τα ιερά και τα όσια. Μαζί με αυτούς τους ανθρώπους -που ζητούν από φυλάκιση έως κρεμάλα [!] για τον ζωγράφο που τόλμησε να διαταράξει την κοινή ησυχία της νήσου- συντάχθηκε το απόγευμα της Τετάρτης, 16 Σεπτεμβρίου 2020, το Υπουργείο Παιδείας, Πολιτισμού, Αθλητισμού και Νεολαίας. Μέσω ανακοίνωσης, το ΥΠΠΑΝ αναφέρει ότι ξεκίνησε διαδικασία πειθαρχικής έρευνας για τον ζωγράφο, που είναι και διευθυντής σε σχολείο. «Αλγεινή» η εντύπωση του υπουργείου για τα έργα τέχνης του κ. Γαβριήλ, και αδικαιολόγητη η «προσβολή του δημόσιου αισθήματος».\nΑς μιλήσουμε για αυτό το δημόσιο αίσθημα που επικρατεί στην κοινωνία μας.\nΕίναι το αίσθημα ανθρώπων που όταν τους είπες πως 19χρονο κορίτσι υπέστη ομαδικό βιασμό, αντέτειναν πως θίγεται η υπόληψη της Αγίας Νάπας.\nΕίναι το αίσθημα ανθρώπων που όταν τους λες πως βυθίζονται βάρκες με ανθρώπους στη θάλασσα της Κύπρου, λένε «να πνιούν να παν στ’ ανάθεμα».\nΕίναι το αίσθημα για μια πατρίδα που διαρκώς βάλλεται και για την οποία άπαντες συνωμοτούν. Είναι, ενίοτε, και το αίσθημα ότι για κάθε βιασμό φταίει η γυναίκα και όχι ο βιαστής. Και άλλα πολλά αισθήματα ειδικά για τη χριστιανοσύνη, για την οποία απαιτείται πλήρης σεβασμός άσχετα αν οι χριστιανοί δεν σέβονται όσους δεν την ασπάζονται.\nΑυτό το δημόσιο αίσθημα υπερασπίστηκε την Τετάρτη το ΥΠΠΑΝ και ο υπουργός Πρόδρομος Προδρόμου, που διατάζει πειθαρχική έρευνα για έναν καλλιτέχνη που τυγχάνει και διευθυντής σχολείου. Ο ίδιος που θα βάλει στο βιογραφικό του ότι επί θητείας του κατοχυρώθηκε το Καθεστώς του Καλλιτέχνη [αν το προλάβει]. Αραγε τι καθεστώς θα έχουν οι καλλιτέχνες μετά από αυτό το περιστατικό; Τι ρήτρες λογοκρισίας θα προστεθούν; Τι δικλείδες ασφαλείας;\nΤο τραγικότερο: η σύμπλευση ενός ακόμη υπουργού αυτής της κυβέρνησης με τον σκοταδισμό. Με αποφάσεις και λεκτικό που παίρνουν αυτή την κοινωνία πίσω, όχι μπροστά, όχι ψηλά.\nΑνοιχτό, λοιπόν, ακόμη ένα μέτωπο. Με την ελπίδα ότι κάποτε θα ικανοποιηθεί και το «άλλο» δημόσιο αίσθημα, ότι αυτός ο τόπος χρειάζεται επειγόντως να πνάσει από τα σύμβολα, τα ιερά και τα όσιά του.\nΓράφει η Μερόπη Μωυσέως Σάλος ασυμμάζευτος δημιουργήθηκε από τη δήλωση του υπουργού Συγκοινωνιών και ...\nΜερόπη Μωυσέως 28/10/2013